Istaživači razvili fluidni tranzistor | PC Press\n28. februar 2018. 27. februar 2018. PC Press\nJedini primeri „tečne elektronike“ donedavno su bili mikroprekidači sastavljeni od sitnih staklenih cevi s kuglicom žive koja se kotrlja između dve metalne elektrode, ostvarujući na taj način dva stanja prekidača (otvaranje i zatvaranje strujnog kola). Iako postoji više vrsta ovih prekidača, najčešće se koristi onaj s nagibom. Dva stanja prekidača ostvaruju se naginjanjem žive na jednu ili drugu stranu u odnosu na horizontalni položaj cevčice sa živom.\nSofisticirani fluidni prekidači\nPrincip funkcionisanja fluidnog tranzistora\nOvako kreirani fluidni tranzistori otvaraju mnoge nove mogućnosti primene. U budućnosti oni će se koristiti za realizaciju raznih elektronskih kola, pri čemu će biti moguće oblikovanje tih kola zbog korišćenja tečnosti umesto materijala u čvrstom stanju (fleksibilna elektronika). S obzirom na to da su napravljeni od tečne legure metala koja nije toksična, bez ikakvih mogućih posledica mogu se dodavati drugim savitljivim materijalima (na primer, gumi) kako bi se stvorili mekani, rastegljivi sklopovi.\nZavisno od promene konfiguracije, ovi oblici mogu menjati i svoju funkciju. Na taj način fluidni tranzistori mogu se koristiti za strukture podložne veoma velikim fizičkim deformacijama, poput letećih robota koji imitiraju osobine ptice. Kada robot‑ptica raširi krila, kolo na krilima se takođe deformiše i ponovo konfiguriše kad se krila sklope, tako da elektronika, bez obzira na deformacije, ostaje u potpunosti operativna.\nOblik koji nastaje pod kontrolom programa\nVrlo značajna potencijalna primena elektronike bazirane na ovim komponentama jeste u oblasti medicine. Fluidni tranzistori otvaraju mogućnost minijaturnih tečnih računara koji su biokompatibilni i mogu se direktno povezati s telesnim tkivima kako bi se nadgledala bolest, zaobilazile oštećene oblasti tkiva (bajpas) ili, na primer, pacijentu s moždanim udarom vratile funkcije mozga. Mogu se napraviti i roboti promenljivog oblika koji bi našli primenu u medicini kao biokompatibilni elementi.\nIstraživači iz Velike Britanije, sa univerziteta Saseks u Brajtonu, radili su na primeni tečnog metala. Oni su otkrili načine korišćenja tečnih metala za kreiranje taktilnih efekata i prikaz fizičkih oblika. Primenili su električnu energiju za manipulaciju tečnim metalom, koristeći impulse i kretanje kapljica kako bi stvorili novu vrstu taktilnih povratnih informacija. Takođe su koristili sistem za oblikovanje metala u 2D oblike (slova, logotipi…). Ovi pronalasci nove klase materijala koji se mogu programirati kako bi im se promenio oblik, otvaraju potpuno nove mogućnosti u soft robotici.\nIako ovo dostignuće podseća na morfije iz naučnofantastičnih filmova, koji se formiraju od kapljica tečnog metala, kreiranje 3D oblika objekata još je daleko od realnosti. Za početak, ovaj pronalazak mogao bi da se primeni na mobilne uređaje koji menjaju oblik (sa fluidnim elementima). Time bi se ostvarila vizija mnogih istraživača da promene oblik, izgled i funkcionalnost bilo kog objekta kroz digitalnu kontrolu.\nIstraživanje je publikovano na konferenciji o interaktivnim površinama i prostorima, održanoj nedavno u Brajtonu (ACM Interactive Surfaces and Spaces 2017), kao i na simpozijumu za softver i tehnologije korisničkog interfejsa u Kvebeku (ACM Symposium on User Interface Software and Technology). Projekat je finansirala britanska Agencija za istraživanja iz oblasti inženjerstva i fizike EPRSC (Engineering and Physical Sciences Research Council).\nPolimer za veštačku kožu\nIstraživanjima se priključuju i naučnici iz Lozane (Ecole Polytechnique Federale de Lausanne – EPFL). Oni su razvili fleksibilan polimer prožet tečnim metalom, koji se može koristiti za stvaranje elastičnih elektronskih kola. Njegova potencijalna primena je u dizajnu i industriji nosivih tehnologija, za medicinske aplikacije u privremenim senzorima kože i, kao najatraktivnije, za senzitivnu veštačku kožu u robotskoj industriji.\nU osnovi materijala je polimer, koji je sam po sebi fleksibilan. Radi realizacije elektronskih kola, preko polimera je nanet tanak film tečnog metala (legura zlata i galijuma). Istezanjem, ovaj materijal postaje do četiri puta duži, a postupak se može ponoviti bez opasnosti po integritet materijala ili oštećenja elektronskih kola. Legura na sobnoj temperaturi zadržava tečno stanje, tako da i dalje provodi struju iako se polimer isteže. Potencijali primene su ogromni.\nTagovi: Ecole Polytechnique Federale de Lausanne, EPFL, tečna elektronika\n← Izjednačeni svi online kupci u EU\nNa zamenu baterije za iPhone se čeka i do mesec dana →


Jutro nakon pobede protiv Crvene zvezde, crno-beli su krenuli put Litvanije, gde ih sutra od 18 sati očekuje utakmica 14. kola Evrokupa protiv Lijetkabelisa.\n"Imamo iskustvo igranja na ovaj način, 48 sati posle odigrane utakmice i to nije nešto čega se rado sećamo. Igrali smo izvanrednu utakmicu protiv Hamburga, a onda dva dana nakon toga protiv Mege veoma slabo. Falilo je energije i to je ono o čemu ćemo razgovarati sa igračima večeras na treningu. Da razmislimo ko su oni koji bi trebalo da počnu meč i da daju energiju da se odigra ponovo jedna dobra utakmica", rekao je Obradović za klupski sajt.\nU prvoj utakmici protiv istog rivala, Partizan je 17. novembra u Beogradu ostvario pobedu rezultatom 84:77.\n"Ekipa Lijetkabelisa je igrala veoma dobro protiv nas u Beogradu. Oni su tim koji ima izvanredne šutere za tri poena, veoma pametno igraju u napadu, koriste taj kvalitet da su šuterska ekipa. Sem Gagića kada igra na petici, svi ostali visoki igrači šutiraju za tri poena. Taj segment igre treba da odlučimo, kako ćemo braniti njihovu 'pik end pop' igru. To je nešto što je veoma važno", poručio je Obradović.\n"Pred nama je važna utakmica i nemamo vremena za umor, već moramo da se pobrinemo da ostvarimo važnu pobedu. U poređenju sa utakmicom protiv Lietkabelisa u novembru. Nemamo drugačiji tim, ali definitivno igramo drugačije, tako da će to biti drugačija utakmica gde ćemo biti mnogo agresivniji, kakvi smo bili i u poslednjih nekoliko utakmica. Ključ za pobedu biće timska igra, pridržavanje plana utakmice, fokus tokom svih 40 minuta i čvrsta igra", istakao je Panter.\nBILO BI BAŠ ZANIMLJIVO, ALI... Dejan Radonjić nije došao pred novinare posle večitog derbija, i to očekivano\n06. 03. 2022. u 22:09\nCRNO-BELI TRANS: Ovako se slavilo što je Partizan nokautirao Zvezdu u derbiju (FOTO)\n06. 03. 2022. u 21:53\n"IMA MALO I DO PONOSA!" Avramović otkrio šta se desilo ispred Zvezdine klupe\n06. 03. 2022. u 21:45\nKK Partizan KK Lijetkabelis Evrokup


Putin otkrio koliko ima antitela - 10.05.2021, Sputnik Srbija\nPredsednik Rusije Vladimir Putin izjavio je da ima pozitivan rezultat nakon vakcinacije protiv virusa korona. 10.05.2021, Sputnik Srbija\n„Što se mene tiče, zaista sam se juče 9. maja testirao i rezultat je bio pozitivan. Spomenuli ste te titre, sada stručnjaci govore o koeficijentu pozitivnosti – pokazalo se da je kod mene 15. I lekari su rekli da je to dobar rezultat“, rekao je Putin za televiziju „Rusija 24“, odgovarajući na pitanje novinara o rezultatima vakcinacije protiv kovida 19.Ruski lider je dodao da je situacija sa vakcinacijom u zemlji stabilna. On je dodao da vakcinacija ostaje na nivou na kojem se razvijala u prethodnom periodu.Predsednik Rusije je 23. marta primio prvu dozu dvofazne ruske vakcine protiv virusa korona, a 14. aprila objavio je da je primio i drugu dozu. Nakon vakcinacije, Putin je istakao da je razvio dobar imunološki odgovor. Istovremeno, nije otkrio kojom vakcinom se vakcinisao.Pročitajte još:\nvesti, vladimir putin, vakcinacija, kovid 19\n15:19 10.05.2021 (Osveženo: 15:21 10.05.2021)\n„Što se mene tiče, zaista sam se juče 9. maja testirao i rezultat je bio pozitivan. Spomenuli ste te titre, sada stručnjaci govore o koeficijentu pozitivnosti – pokazalo se da je kod mene 15. I lekari su rekli da je to dobar rezultat“, rekao je Putin za televiziju „Rusija 24“, odgovarajući na pitanje novinara o rezultatima vakcinacije protiv kovida 19.\nU Putina vzяli včera analizы na antitela i segodnя on rasskazal, kak rezulьtatы pic.twitter.com/PUVJae2BOp\n— Kremlevskiй pul RIA (@Kremlinpool_RIA) May 10, 2021


Elegantna kolekcija satova švajcarskog brenda Roger Dubuis - Muški magazin - trendovi, fitness, lifestyle, saveti, devojke...\nŠvajcarski proizvođač luksuznih satova, kompanija Roger Dubuis, stvorila je svoje ime u svetu vrhunskog časovničarstva sa svojim tehničkim sportskim skeletonizovanim primercima, kreiranim od inovativnih materijala...\nMeđutim, dosadašnji modeli ovog brenda bili su prilično masivni i glomazni, sa prosečnim kućištima od 45mm. Nisu svi u mogućnosti da nose ovako velike primerke satova na svojim zglobovima, što znači da je luksuzna mrka propuštala brojne prilike prodaje svojih modela bazi kupaca sa nešto srazmernijim obimom ruku.\nSada se sve to menja i Roger Dubuis predstavlja svoju najnoviju Excalibur Spider kolekciju satova sastavljenu od tri različita modela, koja dolaze sa kućištima od 39 milimetara. Ovo je prvi put da su modeli opremljeni posebnim turbijonima kompanije kreirani uspešno u manjim kućištima, što otvara mogućnost stvaranja potpuno novog programa namenjenog novim kupcima i pruža Excalibur linijama daleko veću dostupnost.\nTrio novih 39mm velikih satova, uključuje dve uniseks varijante Excalibur Spider Flying Tourbillon sistema, praćenih Excalibur Pirelli Flying Tourbillon varijantom nešto živopisnijih boja. EX0815, prvi od tri modela, dolazi sa crnim DLC titanijumskim kućištem i obodima od tvrde gume, lakiranim desetominutnim pokazivačima na brojčaniku i crnom gumenom narukvicom.\nSa druge strane, EX0816 model poseduje nešto blaže tonove i osamnaestokaratno zlatno kućište sa titanijumskim jezgrom, praćeno belim gumenim kaišem, dok su obe verzije satova ograničene na 88 jedinica. Treći sat iz kolekcije dolazi kao plod saradnje kompanija Roger Dubuis i Pirelli, legendarnog proizvođača guma, a poseduje identično crno DLC titaniumsko kućište sa svetlocrvenim akcentima i unutrašnjim obodima.\nBaš kao i ostala Pirelli izdanja, novi sat dolazi sa gumenim kaišem, kreiranim od recikliranog materijala nabavljenog sa pravih šampionskih trkačkih pneumatika brenda. Ova edicija je veoma ekskluzivna i dolazi u ograničenom izdanju od 28 primeraka. Sva tri časovnika pokreće isti RD510SQ Caliber, skeletonizovani mehanizam sa ručnim navijanjem i frekvencijom od 3Hz, koji dolazi sa letećim turbijonom na poziciji sedam sati i nudi rezervu energije u trajanju od 60 sati.


Krizni štab saopštio da Zvezda mnogo bolje igra pred navijačima - Njuz.netNjuz.net\nBEOGRAD, 28. januar 2021, (Njuz) – Fudbalski klub Crvena zvezda neuporedivo bolje igra pred svojim navijačima, nego pred praznim tribinama stadiona Rajko Mitić, zaključak je nakon današnje hitne sednice Kriznog štaba, saznaje Njuz.\nKrizni štab navodi da utakmica pred navijačima nosi određene rizike da će doći do novog širenja virusa Covid 19, ali s druge strane, meč pred praznim tribinama nosi ogroman rizik da će Crvena zvezda imati minimalne šanse da eliminiše favorizovani Milan.\n– Publika je oduvek bila Zvezdin dvanaesti igrač, a procena Kriznog štaba je da će na meču protiv Milana srpskom šampionu možda čak ni dvanaesti igrač neće biti dovoljan, ali bi svakako bilo jako neodgovorno prema svim navijačima da ovaj tim ostavimo na cedilu – saopštio je jedan od članova Kriznog štaba koji je tražio da ostane anoniman.\n– Ne smemo da zaboravimo da ako bismo insistirali na utakmici bez publike, preti nam velika opasnost da dođe do eksponencijalnog rasta broja golova u Zvezdinoj mreži – dodaje naš sagovornik i navodi da navijači na utakmicama često nose šalove preko lica, što bi moglo umnogome da pomogne u sprečavanju širenja virusa.\nOn je naglasio i da ne treba previše plađiti ljude utakmicom uz prisustvo publike, jer “kad se od početka epidemije nešto loše desilo na utakmici”.\nTagovi: Crvena Zvezda, koronavirus, krizni štab, Utakmica\nvoya montoya 29/01/2021 u 00:16\n…jos ako igrace pelcuju , kolektivno , vakcinom PRC porekla, rezultat nece izostati…!! Poraz nije opcija…zar ne…?!


Ukoliko bi Albanci oteli jezero Gazivode, Priština bi u tom slučaju kontrolisala snabdevanje strujom i vodom za čitav srpski narod na severu Kosova.\nGodinama unazad vodi se polemika oko hidrosistema koji je od strateškog značaja za opstanak Srba u severnom delu KiM. Iako vodne kapacitete jezera najvećim delom koriste Albanci za termoelektranu „Obilić” i za stanovništvo, jezero Gazivode za srpski narod predstavlja hidroenergetski potencijal od velikog značaja.\nKFOR je napustio Gazivode\nGazivode su u proteklom periodu bile često pominjane kao meta prištinskih vlasti, koje žele da ih uključe u kosovski energetski sistem. Iako se Priština služi trikovima i traži da joj se prepusti upravljanje Gazivodama, a da se kasnije rešava pitanje vlasništva, Srbija je odlučna u tome da ne dozvoli Albancima većinsko upravljanje.\nDirektor Kancelarije za KiM Marko Đurić, kazao je da su veštačko jezero i hidrocentrala, trafostanica Valač i RMH kombinat Trepča strateški energetski resursi Republike Srbije na severu Kosova.\n(VIDEO) DŽIPOVI I HELIKOPTERI Kako danas izgleda prostor oko Gazivoda\n- Jezero Gazivode ima oko 380.000 kubnih metara vode uvek na stanju. Čitav sever KiM, Kosovska Mitrovica, Zvečan, Zubin Potok, Vučitrn i opština Srbica snabdevaju se vodom sa ovog jezera, a termoelektrana u Obiliću ne bi mogla da radi bez vode sa Gazivoda, kojom se hlade reaktori koji proizvode električnu enegiju - istakao je Đurić.\nU letnjim mesecima, ističe Đurić, kada su velike suše, voda sa Gazivoda se prepumpava u Gračaničko jezero, tako da i kad Priština nema dovoljno vode, dobijaju vodu sa Gazivodskog jezera.\nCelokupnu tenziju oko Gazivoda je dodatno podgrejalo dojučerašnje prisustvo vojnika Kfora, koji su poslednjih dana svojim vozilima praktično blokirali prilaze jezeru.\nPogled na prostor veštačkog jezera\nPripadnici američkih vojnih snaga povukli su se juče sa prostora jezera Gazivode, a vojnici su tokom jučerašnjeg dana patrolirali magistralom u Zubinom Potoku.\nOko samog veštačkog jezera i hidrocentrale koplja se lome zapravo jer onaj ko ih kontroliše ima pod kontrolom energetske resurse za sever Kosova, ali i vodne resurse za teritoriju celog KiM..\n- Gazivode su imovina Repubike Srbije, a hidroelektrana je u vlasnistvu i pod upravom EPS-a. Čak 90 odsto kapaciteta hidrosistema nalazi se na teritoriji opštine Zubin Potok, odnosno dve trećine jezera je na teritoriji KiM, a trećina na teritoriji centralne Srbije - objasnio je Đurić.\nGazivode, inače, prihoduju desetine miliona evra godišnje samo od vode, a da ne govorimo o radnim mestima za Srbe. Imovina ovog celog kompleksa je od neprocenjive vrednosti.\n- Nije potrebno da naglašavam koliko je za Srbe na KiM značajno to što je predsednik Aleksandar Vučić čvrsto uz naš narod i što je čvrsto posvećen politici očuvanja naše imovine, uključujući i Gazivode, mirnim i diplomatskim sredstvima - zaključio je Đurić.\nUprkos činjenici da se čak 74 odsto površine jezera nalazi na teritoriji opštine Zubin Potok, a 25,9 odsto na teritoriji Novog Pazara i Tutina, Priština tvrdi da je reč o njihovoj imovini. Prema pisanju kosovskih medija, Priština je kompletnu elektrodistribuciju i elektromrežu, uključujući i Gazivode, već prodala jednoj turskoj kompaniji koja, potražujući plaćeno, ne može da uđe na posed jezera i hidrocentrale.\nJedna od najvećih brana\nBeogradska firma Hidrotehnika-Hidroenergetika je od 1973. do 1977. godine, u ataru sela Gazivode podigla jednu od najvećih brana sa glinenom osnovom u Evropi, po projektu firme “Energoprojekt” iz Beograda. Kamen temeljac za izgradnju brane budućeg veštačkog jezera Gazivode postavljen je na Petrovdan 1972. Položio ga je tadašnji predsednik Saveznog izvršnog veća Džemal Bijedić. Jezero je dužine 24 kilometra, visina brane je 107 metara, u osnovi je široka 460, a duga 408 metara.\nAmerički vojnici napustili prostor oko jezera Gazivode\nnepravda meni u pazaru svakih mesec dana dolazi kontrola da slucajno nisam 1kw ukrao(ne znam-niti hocu)a dole niko strujomer nema,bio-video-uverio se,moze li neko da mi objasni kako to?\nBoba Ako je jezero bilo i jos uvek je pod upravom Srba, zasto jugu Kosova tj. samoproglasenoj republjici nisu zavrnuli vodu i struju ako se komunalije ne placaju drzavi Srbiji ???\nVidicki 45 miliona 1974 je bilo kao danas milijarda dolara, poslednji Titov poklon Albancima\npazarac kad bi minirali vise nebi imali kraljevo\nmario marko tintoreto predsednik vucic stao odlucno uz svoj narod xaxa dobar vic\nbh I to ce na kraju da potpise.\nBob a kosovski Albanci placaju struju i vodu drzavi Srbiji?\nmixinho ne placaju ali zato placa cela Srbija\nrebro I onda od Kraljeva ostane bazen.


Evropska investiciona banka | Kapital magazin\nDelokrug i način rada\nEvropska investiciona banka osigurava dugoročno finansiranje projekata u skladu sa strogom bankarskom politikom. Usko sarađuje sa bankarskom zajednicom, pozajmljuje finansijska sredstva na tržištu kapitala i finansira različite projekte. Zajmove odobrava uglavnom iz sredstava pozajmljenih na tržištu kapitala kojima je pridodat i vlasnički kapital njenih deoničara – država članica Evropske unije.\nBudući da je Evropska investiciona banka i institucija Evropske unije, njene politike usmerene su prvenstveno razvoju i oživotvorenju politika zajednice.\nIzvan Evropske unije Evropska investiciona banka omogućuje ostvarenje i upravlja finansijskim delovima sporazuma koje Evropska unija sklapa sa trećim državama. Taj aspekt nadležnosti po pravilu finansira sopstvenim sredstvima, a kada je na to posebno ovlašćena, i iz budžeta država članica ili same Unije.\nEvropska investiciona banka objavljuje širok sprektar brošura namenjenih stručnjacima i široj javnosti, koje su dostupne i u električnoj verziji na njenim veb-stranicama. Jedna od tih brošura je i godišnji izveštaj, koji sadrži detalje o aktivnostima koje su preduzete protekle finansijske godine kako u EU, tako i izvan nje. Godišnji izveštaj sadrži i veoma važne statističke podatke i analize proteklih pet godina.\nPredstavnici Evropske investicione banke (EIB) potpisali su tri ugovora o kreditu sa Vladom Srbije, Elektroprivredom i Gradom Beogradom, ukupne vrednosti od 325 miliona evra. Krediti su namenjeni za izgradnju dve deonice auto-puta na koridoru 10 između Niša i bugarske granice, pristupnih puteva mostu preko Save u Beogradu i zameni 250.000 mehaničkih brojila digitalnim. Ugovor za deo koridora 10 vredan je 195 miliona evra. U pitanju je deonica od 24 kilometara kojom se zaobilazi Sićevačka klisura. Kredit je uzet na 30 godina, sa šest godina počeka, i povlačiće se u 20 tranši s tim što će Srbija birati fiksnu ili varijabilnu kamatu. Ministarka finansija Diana Dragutinović rekla je da je izgradnja ovog auto-puta najvažniji saobraćajni projekat u zemlji i navela da je EIB ove godine već dala 394 miliona evra za njegovu realizaciju. Sa EPS-om je potpisan ugovor vredan 40 miliona evra i on će biti iskorišćen za prvu fazu uvođenja oko 250.000 digitalnih brojila za očitavanje potrošnje struje.\nProjekti koje banke finansiraju moraju da imaju razvoj Evropske unije:\n• Razvoj evropskih industrija,\n• Razvoj malih preduzeća,\n• Stvaranja prekoevropskih mreža (transport, telekomunikacije, energija),\n• Podrška informacionim tehnologijama,\n• Zaštita prirodne okoline,\n• Poboljšanja zdravlja i obrazovanja.


M. K. 16. aprila 2017. 20:14\nTurski predsednik Redžep Tajip Erdogan izjavio je večeras da je rezultat refernduma „jasan“ i pozvao je premijera i lidera nacionalističke partije da im čestita na ishodu, javio je Rojters, pozivajući se na neimenovane izvore bliske predsedniku.\nPrema poslednjim preliminarinim rezultatima, na osnovu prebrojanih 98,2 odsto glasova – 51,31 je glasalo „za“, navodi Anadolija.\nGrađani Turske su se na referendumu izjašnjavali o ustavnim promenama, kojima bi se proširila ovlašćenja predsednika Erdogana.\nVođa turske opozicione nacionalističke patije MHP Devlet Bahčeli rekao je da je ishod referenduma o proširenju predsedničkih ovlašćenja „nesumnjivo uspešno dostignuće“ i da ga kao takvo treba poštovati.\nBahčeli, koji je podržao ustavne promene, u saopštenju pošto su rezultati pokazali pobedu predloženih ustavnih promena, naveo je da su glasači slobodnom voljom izabrali da Turska napusti parlamentarni sistem vladavine i prihvati predsednički.\nOn je dodao da je, ishodom referenduma, Turska odbacila priostisa pretnje i ucene celog sveta da se „progura“ protivljenje izmenama ustava.\nIstovremeno, dve glavne opozicione partije traže ponovno brojanje glasova.\nPro-kurdska Demokratska partija (HDP) rekla je da će osporiti dve trećine glasova, rekavši da „postoje indikacije da je 3-4 odsto glasova izmanipulisano“, prenosi AFP.\nZamenik predsednika Republikanske narodne partije (ĆP) Bulent Tezkan kririkovao je „nepravilnosti“ izbornih vlasti, dok je drugi zamenik iste stranke Erdal Aksunger rekao da mogu da ospore do 60 odsto glasova.


Vakcine Sinofarma i Sinovaka štite od omikrona - Televizija K3\nJanuary 10, 2022, 7:48 am\nKineske vakcine kompanija Sinofarm i Sinovak protiv koronavirusa štite od rizika od hospitalizacije do koje bi mogli da dovedu teški simptomi uzrokovani omikron varijantom, prenele su novine “The National” iz Ujedinjenih Arapskih Emirata, citirajući stručnjaka Svetske zdravstvene organizacije (SZO).\nAbdi Mahamud, menadžer SZO-a za incidentne situacije, rekao je da „više dokaza pokazuje da omikron soj utiče na gornje respiratorne puteve, izazivajući blaže simptome u odnosu na prethodne varijante“.\nUAE su nedavno odobrile hitnu upotrebu nove rekombinantne proteinske vakcine koju proizvodi Sinofarm, a koja će se koristiti kao pojačivač vakcine u toj zemlji, navodi se u izveštaju.\nNova kineska vakcina pokazala je poboljšani imuni kapacitet protiv nove varijante, „sa visokom stopom bezbednosti koja omogućava brzu proizvodnju i lako skladištenje i distribuciju“, navodi se u saopštenju Ministarstva zdravlja UAE.\nNova sjajna partija Јokića, Denver slavio u Oklahomi (VIDEO)Od danas u Hrvatskoj zabranjeno okupljanje više od 50 ljudi na otvorenom


Ambasada Italije u Sarajevu: Građani BiH mogu da se VRATE KUĆI - BIGportal.ba\n11 Marta, 2020 11 Marta, 2020 0395\nItalijanskim i stranim državljanima koji imaju prebivalište ili boravak u Bosni i Hercegovini, a borave u Italiji, dozvoljeno je da se vrate svojoj kući, odnosno mjestu prebivališta, saopštili su iz Ambasade Italije u Sarajevu.\n– Naravno, oni se moraju ponašati u skladu sa zdravstvenim odredbama koje vlasti BiH uspostavljaju po povratku. Ulazak i izlazak s teritorije Italije dozvoljeni su za potvrđene potrebe radnih obaveza, ne dovodeći u pitanje obavezu javljanja službama za prevenciju zdravstvenih organa nadležnih za to područje, za one koji u Italiju dolaze iz područja epidemioloških rizika kako je to utvrdila Svjetska zdravstvena organizacija, a apsolutno treba izbjegavati turistički ulazak u Italiju. Ako su prevozna sredstva operativna, italijanski i strani državljani koji imaju prebivalište u Italiji, a nalaze se u BiH, takođe se mogu vratiti u svoj dom ili u mjesto prebivališta – navodi se na sajtu Ambasade Italije u Sarajevu.\nIz ove ambasada poručuju da svi građani Bosne i Hercegovine u Italiji, koji trebaju medicinsku pomoć ili kontrolu, mogu nazvati broj 1500, i provjeriti svoje zdravstveno stanje pri nadležni centri u sklopu javnih medicinskih ustanova.


Predsednik i izvršna direktorka kompanije Rio Tinto posetili Loznicu\nBeta 23. avgusta 2021. 19:20\nPredsednik kompanije Rio Tinto Sajmon Tompson i izvršna direktorka Šinejd Kaufman posetili su region Loznice, nakon prošlomesečne odluke Uprave kompanije da za projekat izdvoji 2,4 milijarde dolara, saopšteno je danas.\nTokom posete prošlog vikenda, Tompson je kazao da je taj projekat važan i da ima potencijal da Srbija iskoristi priliku koju sve veća potražnja za litijumom, vodjena globalnom energetskom tranzicijom, pruža.\n„Takodje sam u potpunosti sigurna u nastavljanje grinfild litijum projekta svetske klase koji će koristiti svetu i Srbiji. Pre mesec dana Rio Tinto je opredelio 2,4 milijarde dolara za projekat Jadar, pod uslovom da dobije sva relevantna odobrenja, dozvole i licence, a mi nastavljamo naš angažman sa lokalnim zajednicama, Vladom Srbije i civilnim društvom“, rekla je ona.\nKaufman, kojoj je poseta Loznici bilo prvo medjunarodno putovanje nakon što je imenovana za izvršnu direktorku Rio Tinto Minerals ranije ove godine i ublažavanja pandemijskih ograničenja putovanja, kazala je da je projekat Jadar osmišljen u skladu sa najvišim ekološkim standardima i da će biti razvijen na način na koji u toj kompaniji mogu biti „veoma ponosni“.


VUČIĆ SA MERKELOVOM ZAJEDNIČKI PRED NOVINARIMA: Nemci su nam i te kako pomogli da prevaziđemo užasno težnu ekonomsku i socijalnu situaciju | Ekspres.net\nVUČIĆ SA MERKELOVOM ZAJEDNIČKI PRED NOVINARIMA: Nemci su nam i te kako pomogli da prevaziđemo užasno težnu ekonomsku i socijalnu situaciju\nPredsednik Srbije Aleksandar Vučić nakon sastanka sa kancelarkom Nemačke Angelom Merkel, zajednički su se obratili medijima.\nNa početku konferencije, kancelarka Merkel je rekla da je sa Vučićem razgovaralo o direktnim investicijama koje su od velikog značaja za veliki broj ljudi u Srbiji.\n“Impresionirani smo putem Srbije u EU i ohrabrujemo je na njemu. Razgovarali smo i o regionu uopšte i moram reći da predstoje različiti zadaci, pre svega mislim na BiH, ali sastanci u okviru Berlinskog sporazuma će omogućiti napredak. Cenim rad Aleksandra Vučića na poboljšanju odnosa na Zapadnom Balkanu i podržavam njegove napore”, istakla je ona, poželevši srpskom predsedniku dobrodošlicu u Berlin.\nPredsednik Vučić je u nastavku istakao da bi bez kancelarke Merkel, njenog truda i angažovanja, u ovom delu Evrope situacija bila mnogo teža.\n“Danas smo konstatovali da Srbija i Nemačka imaju rekordnu trgovinsku razmenu. Nemci su nam i te kako pomogli da prevaziđemo užasno težnu ekonomsku i socijalnu situaciju. Ponosan sam na sporazum Srbije i Nemačke o ratnim memorijalima, jer to vodi do konačnog političkog pomirenja. Zato nije ni čudo što nemačka ostaje naš najvažniji partner ne samo u ekonomskom, već i u političkom pogledu. Pred nama je težak putu ka EU, posebno u pogledu vladavine prava, ali i rešavanja pitanja odnosa Beograda i Prištine. Nisam krio probleme sa kojima se suočavamo. Radićemo na tome, jer smatramo da je važnije ljubiti zemlju svoje dece nego zemlju svojih predaka”, naveo je on.\nVučić je dodao da je saglasan sa Merkelovom o važnosti konkretnih projekata, pre svega izgradnji auto-puta do Prištine, jer “putevi mira vode pomirenju naroda na Balkanu”.\n“Znamo da ćemo u tome imati podršku Nemačke, a bez pomoći kancelarke Merkel ne verujem da je moguće da napredujemo. Zahvalan sam na izuzetnom poštovanju i gostoprimstvu koje mi je ukazala”, poručio je on.\nOdgovarajući na pitanja novinara, kancelarka Merkel je istakla da nije ona ta koja će propisati šta se mora desiti u odnosu sa Prištinom, je je inicijativa na Srbiji, a njen predsednik – Aleksandar Vučić glavni akter.\n“Neću deliti savete, pogotovo ne javno”, navela je ona, dok se Vučić nadovezao da se raduje njenom uticaju u dijalogu o KiM.\nPodsetimo, predsednik je u Berlin jutros doputovao na poziv nemačke kancelarke, a dočekan je uz najviše počasti i u sedištu šefice nemačke vlade. Vučić je uoči posete rekao da u Berlin ide kako bi od Merkelove čuo kako ona vidi odnos Beograda i Prištine, odnose u regionu, ali i da traži podršku u potrazi za kompromisom između dve strane.\nTags Aleksandar Vučićangela merkelBerlimkonferencijaMedijiobraćanjeposeta\nDOČEKAN UZ NAJVEĆE DRŽAVNE I VOJNE POČASTI: Vučić u Berlinu na poziv Angele Merkel Vučić: Razgovori u Zagrebu biće teški, ali lekoviti Stotinak ljudi protestuje u centru Zagreba zbog Vučićeve posete Izlet u Zagreb


Beograd, 24. februar 2021 – Počela je sa radom prva digitalna platforma za donaciju hrane u Srbiji „Tanjir po tanjir“. Zahvaljujući saradnji kompanije Delez Srbija i Programa Ujedinjenih nacija za razvoj (UNDP) prvi put u našoj zemlji je moguće organizovati proces donacija samo jednim klikom.\nDigitalna platforma je nadgradnja humanitarnog projekta „Pomažemo da imaju i oni koji nemaju“, koji od 2015. godine realizuju Banka hrane Beograd i kompanija Delez Srbija. Do sada je donirano više od 5.000 tona voća i povrća. Sve organizacije uključene u taj projekat dobile su svoje naloge na platformi „Tanjir po tanjir“, što znači da će jednim klikom moći da rezervišu namirnice koje u toku dana Maxi, Mega Maxi, Tempo i Shop&Go radnje izdvoje za doniranje. Prodavnice će na ovoj platformi svakodnevno ažurirati informacije o dostupnim količinama voća i povrća, a ukoliko se ukaže potreba, jedna organizacija će moći da preuzima namirnice i iz više radnji. Istovremeno je omogućena prijava novih zainteresovanih humanitarnih organizacija i udruženja, koje će posredstvom Banke hrane dobiti svoj nalog i mogućnost da svakodnevno preuzimaju dostupne namirnice.\n„Odgovoran pristup u upravljanju viškovima hrane i pružanje pomoći onima kojima je ona najpotrebnija godinama su strateški deo našeg poslovanja. Da bismo dodatno unapredili delovanje ka zajedničkom cilju, uz podršku naših partnera, razvili smo nov model upravljanja viškovima hrane, koji će omogućiti da na godišnjem nivou veće količine dođu do krajnjih korisnika, do onih kojima je pomoć najpotrebnija“, izjavila je Milica Popović, menadžer korporativnih komunikacija kompanije Delez Srbija.\n„Zahvaljujući kontinuiranoj podršci kompanije Delez Srbija korisnici više od 60 humanitarnih organizacija godinama unazad mogu da računaju na obezbeđen svakodnevni obrok. Drago nam je da će zahvaljujući novoj, digitalnoj platformi moći da se poveća količina hrane koja se donira, a samim tim i da ona dođe do što većeg broj korisnika Banke hrane Beograd“, istakla je Katarina Žigić Blagojević, izvršna direktorka Banke hrane Beograd.\n„UNDP je na razvoju platforme ’Tanjir po tanjir’ blisko sarađivao sa kompanijom Delez Srbija, Bankom hrane i drugim humanitarnim organizacijama, kako bismo osigurali da ona bude što jednostavnija i u skladu sa potrebama korisnika, ali i da lako mogu da je koriste i druge kompanije koje pozivamo da slede primer koji je dao Delez Srbija i priključe se ovoj inicijativi. Doniranjem viškova hrane doprinosimo odgovornom korišćenju resursa, razvoju cirkularne ekonomije i smanjenju emisija gasova sa efektom staklene bašte, što istovremeno doprinosi ostvarivanju više ciljeva održivog razvoja“, rekla je Fransin Pikap, stalna predstavnica UNDP-a u Srbiji.\n„Mi smo kontinuirano posvećeni pokretanju društvenog dijaloga na važne teme, edukaciji, inspiraciji i motivaciji društva u celini. Održiva kreativnost i UN ciljevi održivog razvoja su deo naše poslovne strategije, što pokazuju i naše kampanje i inicijative. Prevashodno se to odnosi na cilj broj 17 - Izgradnja partnerstva za postizanje ciljeva održivog razvoja. Ovo je ključni cilj, jer izazovi sa kojima se suočavamo postaju sve veći i kompleksniji. Brendovi imaju moć da učine svet boljim mestom za život, a projekat ‘Tanjir po tanjir’ je idealan primer za to”, naglasila je Jelena Jazić, direktorka agencije McCann Beograd, koja je učestvovala u kreiranju vizuelnog identiteta platforme.


OKRUGLI STO CENTRA ZA ODRŽIVI LOKALNI I REGIONALNI RAZVOJ\nčetvrtak, 26 oktobar 2017 07:15\nTrošenje lokalnih budžeta\nNevladino i neprofitno udruženje Centar za održivi lokalni i regionalni razvoj Šušeoka je u ponedeljak u sali Srednje škole Mionica organizovalo okrugli sto ''Trošenje lokalnih budžeta''. Nakon pozdravne reči predsednika mioničke opštine Bobana Jankovića i obraćanja prvog čoveka Centra za održivi lokalni i regionalni razvoj Nenada Mihailovića, profesor na valjevskoj Visokoj poslovnoj školi strukovnih studija dr Slobodan Ilić je predstavio izveštaj ''Trošenje lokalnih budžeta-stanje u Kolubarskom okrugu''. Izveštaj je rezultat aktivnosti na istoimenom projektu koji se delom finansira iz sredstava odobrenih od strane Sjedinjenih Američkih Država i koji je jedan od segmenata programa Centra pod nazivom LOVA (LOkalni VAljani budžet).\n-\tSprovedeno istraživanje, izvršena analiza i urađeni Izveštaj nemaju nikakvu političku konotaciju, niti su rađeni za bilo kakvu političku upotrebu. Usmereni su samo na stručni aspekt, nastali su na osnovu uvida u javno objavljene podatke i preventivnog su karaktera. Predstavljaju pomoć rukovodstvima jedinica lokalnih samouprava Kolubarskog okruga da unaprede trošenje ograničenih lokalnih javnih resursa i da identifikovane propuste, greške i nepravilnosti u budućem periodu izbegnu i ne ponavljaju – istakao je autor Izveštaja dr Slobodan Ilić.\nIlić je prisutnima izneo rekapitulaciju identifikovanih problema koje se odnose na međusobnu povezanost, usklađenost i povratnu spregu strateškog planiranja i trošenja lokalnih budžeta koji su zajednički za opštine Kolubarskog okruga. On je između ostalog istakao da je faktičko stanje da strateška i planska dokumenta uglavnom nisu jasno definisana, da ne sadrže potrebne elemente i da su kao takva neupotrebljiva za programsko budžetiranje i za posledicu imaju neuvažavanje budžetskih i drugih finansijskih ograničenja. Takođe, naglasio je da je primetno odsustvo odgovornosti za njihovo sprovođenje zbog izostanka formiranja nadležnog radnog tela za implementaciju i drugih razloga, uglavnom zbog nepostojanja zakonske obaveze donošenja strateških dokumenata i izostanka sankcija za nepoštovanje ove obaveze. Što se tiče uputstva za pripremu budžeta, dr Slobodan Ilić je u Izveštaju naveo da su razlozi za otežano sprovođenje budžetskog procesa na lokalnom nivou i objektivne i subjektivne prirode, dok identifikovane neusklađenosti u vezi sa opštinskim planovima kapitalnih investicija, kao što su pojmovna konfuzija i odsustvo godišnjih vrednosnih iznosa kod pojedinih kapitalnih projekata, otežavaju sprovođenje i praćenje sprovođenja Pregleda kapitalnih izdataka u budžetskoj i narednim fiskalnim godinama sa njegovom vrlo ograničenom upotrebljivošću za programsko budžetiranje.\nNakon Ilićevog izlaganja je usledila diskusija, a na samom kraju su predstavnici Centra za održivi lokalni i regionalni razvoj pozvali sve prisutne da dostave svoje predloge u cilju pronalaženja optimalnih rešenja za identifikovane probleme i najavili održavanje novog okruglog stola gde će biti više reči o neusklađenostima i problemima u vezi odluka o budžetu jedinica lokalnih samouprava.\nIstog dana, predstavnici Centra su u kabinetu Predsednika opštine Mionica pred opštinskim rukovodstvom i rukovodiocima odeljenja Opštinske uprave prezentovali rezultate Izveštaja ''Trošenje lokalnih budžeta-stanje u opštini Mionica''.


Prekogranična e-trgovina: Komisija pozdravlja sporazum o predlogu za olakšavanje prodaje robe i isporuke digitalnih sadržaja i usluga u EU - Progovori o pregovorima\nPrekogranična e-trgovina: Komisija pozdravlja sporazum o predlogu za olakšavanje prodaje robe i isporuke digitalnih sadržaja i usluga u EU\nEvropski parlament i Savet su danas postigli privremeni dogovor o predlozima Evropske komisije iz decembra 2015. za prodaju robe i isporuku digitalnih sadržaja i usluga preko interneta. Uz uredbu o okončanju neopravdanog geografskog blokiranja, koja je stupila na snagu u decembru 2018, ovaj novi sporazum o pravilima za digitalne ugovore najnoviji je rezultat primene Strategije jedinstvenog digitalnog tržišta, koja donosi konkretne koristi građanima i preduzećima.\nAndrus Ansip, potpredsednik zadužen za jedinstveno digitalno tržište, i Vera Jurova, komesarka za pravosuđe, zaštitu potrošača i rodnu ravnopravnost, izrazili su podršku sledećim rečima:\n„Jedna od najvećih prednosti jedinstvenog digitalnog tržišta EU za potrošače jeste ta da jednim klikom miša mogu da kupe robu u bilo kojoj državi članici EU bez dodatnih troškova. Za preduzeća to znači da svoje proizvode, usluge i digitalni sadržaj mogu da ponude bilo gde u Evropskoj uniji i tako dobiju pristup milionima potencijalnih kupaca.\nZa dobro funkcionisanje jedinstvenog digitalnog tržišta su potrebna jasna, ažurirana i usklađena pravila za čitavu EU, a pomenuti sporazum o predlozima za isporuku digitalnih sadržaja i usluga te prodaju robe je važan korak u tom smeru.\nPotrošačima u EU će biti pružena bolja zaštita. Na primer, u slučaju neispravnosti digitalnog sadržaja poput muzike ili softvera, kupac će imati pravo na naknadu. Imaće na raspolaganju i više vremena za dokazivanje da je roba ili usluga bila neispravna u trenutku kupovine, a u tom slučaju u celoj EU važe iste mogućnosti za naknadu štete, poput popusta ili povrata novca. Preduzeća će imati koristi od veće pravne sigurnosti i jednakih pravila za sve.\nZahvaljujemo Evropskom parlamentu i Savetu što su predano radili kako bi pronašli rešenja za poteškoće na koje nailaze potrošači i prodavci u vrlo digitalizivanoj okolini bez državnih granica. Postignuti sporazum će dovesti do većeg poverenja potrošača i preduzeća, a povećanjem ponude digitalnog sadržaja i robe u Evropi će se povećati i izbor uz konkurentnije cene, što je i cilj jedinstvenog digitalnog tržišta. Nadamo se da će Evropski parlament i Savet isto tako predano raditi na još dva prioritetna dosijea EU: predlogu za modernizaciju pravila o autorskim pravima kako bi ona odgovarala digitalnom svetu te predlogu uredbe o privatnosti i elektronskim komunikacijama.”


Posao - Profesor albanskog jezika\n5693 pregleda3 prijava\nZbog povećanog obima posla, Prevodilački centar Akademije Oxford raspisuje konkurs za radnu poziciju:\nProfesor albanskog jezika\nUkoliko posedujete diplomu Filološkog fakulteta, određenog smera, imate iskustva u obavljanju poslova profesora albanskog jezika, a želite da radite u mladom i dinamičnom okruženju, onda ste Vi pravi kandidat za ovaj posao. Prijavu u elektronskom formatu možete da pošaljete na naš mejl poslovi@akademijaoxford.com ili da kontaktirate našu najbližu poslovnicu kako biste se raspitali oko detalja konkursa.\ndiploma Filološkog fakuteta, smer albanski jezik i književnost\niskustvo od najmanje 12 meseci na navedenoj radnoj poziciji\nstrpljivost, elokventnost, savesnost, fleksibilnost\nOsim radnog iskustva u navedenom trajanju, od kandidata koji žele da izvrše prijavu na radno mesto profesor albanskog jezika se očekuje i da su maksimalno savesni i spremni da profesionalno pristupe poslu. Podrazumeva se da su u potpunosti spremni i da sva potrebna znanja albanskog jezika koja poseduju prenesu kandidatima u okviru različitih vrsta kurseva i obuka koje organizuje Akademija Oxford. Takođe se smatra da su spremni na fleksibilno radno vreme, uzevši u obzir da se nastava u našoj školi održava tokom celog dana, a ponekad i u večernjim časovima.\nKandidati kojima je albanski jezik maternji imaju prednost, ukoliko zadovoljavaju i sve ostale uslove navedene u opštim zahtevima ovog oglasa.\nSamo kompletne ponude se uzimaju u razmatranje, a o rezultatima konkursa ćemo obavestiti samo one kandidate koji su ušli u uži izbor.


Uvaženi potpredsedniče Narodne skupštine, cenjene dame i gospodo narodni poslanici, članom 1. Predloga zakona potpuno je izmenjen član 30. Zakona o srednjem obrazovanju i vaspitanju. Veoma je važno istaći potrebu za promenom pomenutog člana iz razloga što se u delovima zakona koji se odnose na srednje stručno obrazovanje primenjuju i odredbe Zakona o dualnom obrazovanju.\nIzmenama člana 30. Zakona jasnije je regulisana mogućnost učešća poslodavca i propisano je da se praktična nastava i profesionalna praksa realizuju u školi, kod poslodavca ili kombinovano, delom u školi, a delom kod poslodavca, u skladu sa planom i programom nastave i učenja. Praktična nastava se, u stvari, kombinovano, delom kod poslodavca, a delom u školi, može biti realizovana u obimu od 25% kod određenog poslodavca, o čemu postoji važeći ugovor. Takođe, izjednačavaju se prava na sticanje obrazovanih profila, bez obzira da li je lice okončalo proces specijalizacije po klasičnom ili dualnom sistemu obrazovanja.\nOno što je suštinski važno kod pomenutih izmena je da postoji jasna vizija za sve boljom regulativom i stvaranjem mogućnosti profilisanja ljudi za sticanje određenih kvalifikacija. Gledano uopšteno postoji izuzetna potreba da se mladi ljudi na pravi način usmere i dobiju mogućnost da sebi izgrade bolju budućnost.\nU vremenu ubrzane modernizacije, razvoja ekonomije i rasta životnog standarda koji je posledica odgovorne politike predsednika Aleksandra Vučića i Vlade Republike Srbije postoji jasna potreba za određenim radnim profilima. Novi zakon donosi veću šansu za sve, daje otvoren prostor za usavršavanje i pruža ideju kuda i na koji način treba ići.\nSredstva obezbeđena u saradnji sa Ministarstvom privrede i drugim ministarstvima dovela su do toga da je u opštini Aranđelovac u zadnje dve godine započela najveća akcija rekonstrukcije i izgradnje škola, vrtića i sportskih objekata u poslednjih četrdesetak godina. Samo za ove projekte Vlada Republike Srbije i lokalna samouprava obezbedile su više od dva miliona evra. Takođe, možemo reći da je ulaganje u putnu infrastrukturu Aranđelovca na najvećem nivou u poslednjih nekoliko decenija. Sistemskim radom i iznad svega odličnom saradnjom lokalnih kompanija u Aranđelovcu su na istorijskom maksimumu obima proizvodnje i izvoza svojih proizvoda.\nPozitivna ekonomska klima i stvaranje uslova u kojima je naša država prepoznata kao povoljno mesto za investicije i poslovanje dovelo je do ubrzanog razvoja. Na taj način su predsednik Republike Srbije i Vlada pokazali pravu, realnu, istinsku brigu za sve građanke i građane.\nParalelnim razvojem svih struktura društva postigli smo da se za kratko vreme značajno unaprede uslovi u svim društvenim tokovima i to je dovelo do potrebe sve bližeg povezivanja obrazovnog sistema i privrede.\nNadamo se da će godine koje dolaze još više unaprediti taj sistem i podići nivo standarda svih ljudi u Republici Srbiji. Hvala.\nGospodine ministre, trebali ste da prihvatite ovaj amandman koji smo podneli, ako možete da pratite, zbog razloga koji ću da iznesem, a koji je zaista velika briga mnoge dece i roditelja u Srbiji.\nMi svi znamo da je došlo do gašenja mnogih osnovnih škola, preko 200 odeljenja srednjih škola, jer je mali broj učenika, pogotovo na jugu Srbije, istoku, zapadnim delovima Srbije, gde je ostao mali broj đaka da živi. Nelogično je da vi predlažete da se strani jezik omogućava grupi od 15 učenika samo ako su dva razreda uzastopno. To nije dobro. Ako u jednoj srednjoj školi ima mali broj učenika, isto se odnosi i na osnovnu školu, treba da omogućite da ta grupa može da bude od 15 učenika, ali da to budu obuhvaćeni svi razredi.\nLično sam imala u više navrata iskustvo da obrazujem grupe učenika koji su čak i u većem rasponu godina. Recimo, učenike 5. razreda neke osnovne škole sa Petrovca na Mlavi, ne mogu da se setim, bilo je raznih tih grupa i studenata raznih univerziteta, gimnazijalaca koji pohađaju u inostranstvu mesec ili dva školu engleskog jezika i oni se posle gradiraju na osnovu toga šta su oni naučili u toj prvoj fazi. Isto je moguće da se uradi i u srednjim školama, a takođe i u osnovnim kako ne biste tu decu koja žele da uče ruski jezik, sada mnoga deca u školi žele da uče i kineski jezik, engleski jezik, zašta se ko opredeli, da oni imaju nastavu ako je grupa najmanje od 15 učenika.\nSada je drugi problem, gospodine ministre, što su mnoge lokalne samouprave, najpre u produženom roku, a zatim veoma loše izvršili umrežavanje pojedinih osnovnih škola. Onda, što mnoge lokalne samouprave nisu na vreme prepoznale, i direktori tih srednjih stručnih škola, šta će da se desi na osnovu višegodišnjeg iskustva, kada je u pitanju upis u određene stručne razrede. Onda ne biste morali, kao što je to bio slučaj u julu mesecu, da budete zapanjeni nad činjenicom da morate da ugasite preko 200 odeljenja srednjih škola u Srbiji.\nNačin na koji pojedini direktori škola razmišljaju, što reče koleginica Radeta, njima je bitno da imaju onaj školski savet i pre svega uticaj pojedinih roditelja kako će oni nešto da urade, na koji način će da organizuju ekskurzije, da mnogi od njih, na žalost ostvare i neku ličnu dobit, a ne da razmišljaju u sredini u kojoj žive šta će da se desi za pet, deset i dvadeset godina.\nTo je problem i ministarstva koje vi sada vodite, a biće i verujte, svakog sledećeg ministra ako ne sprovede zaista pravi rez u tim rukovodećim kadrovima pojedinih škola u Srbiji, jer pokazali su ljudi, a verujte i sad kroz ovo umrežavanje, stvaranje akademija, stručnih visokih škola da su apsolutno nesposobni da rade taj posao. Nažalost, mnogi su i korumpirani.\nOcenjivanje vladanja učenika bila je tema skoro svakog zakona o vaspitanju i obrazovanju u poslednjih dvadeset godina. Išlo se od toga da se ocenjuje da je kao što je to do sada bilo, da vladanje može biti primereno, vrlo dobro, dovoljno ili ne zadovoljavajuće, sada dovoljno zamenjujete sa zadovoljavajuće. Nekada je ova ocena vladanja ulazila u konačan prosek za konačan uspeh u školi. Nekada ne ulazi, ali verujte ovo govori da vi zapravo samo onako površinski se bavite izmenama zakona, ovo je u suštini banalna izmena.\nDa li će se upisati da je dete koje je dobija dvojku iz vladanja, da li je to zadovoljavajuće ili je dovoljno ili je dovoljan, to je apsolutno ne važno. Mnogo je važnije je, da se uradi sve što je moguće, sve što je vašoj nadležnosti, u nadležnosti ostalih ministarstava, da se uredi način funkcionisanja škola. Da se iz škola apsolutno izbaci droga, da se iz škola izbaci alkohol i da maloletnici dolaze ili drogirani ili u alkoholisanom stanju u škole da se maksimalno iskoreni vršnjačko nasilje, da se sve škole obezbede školskom policijom. To se sam priča, 20 godina se priča o tome, pa onda kad se desi neka tragedija, kad se desi nešto ne primereno u nekoj školi, onda opet svi nadležni izađu i kažu – od sutra će svaka škola imati svog policajca i tako dalje.\nDa se uradi sve što je u vašoj moći da ne mogu u školi da imaju glavnu reč roditelji, da se ukinu ti školski saveti gde roditelji rade sve što im padne na pamet. Više puta smo govorili o tome, dođe neko kome nije problem da izdvoji petsto evra da okreči dve učionice i da se on posle toga ponaša kao gazda škole.\nRazgovarajte sa nastavnicima. Kažu kad im dođe neki ćelavi tata sa džipom, oni staju u stav mirno, a direktor istrčava - joj, izvinite, kažite, sredićemo mi to, ne brinite, samo da taj ćelavi sa džipom, ne bi došao do ministra, ili do nekog u inspekciji, direktor će sve da prihvati da najgore ocrni tog svog kolegu nastavnika, zato što je sistem loše postavljen.\nRazumemo mi da vi ne možete sve, razumemo mi da niko ne može da svako dete, svakog roditelja, svakog nastavnika pojedinačno, da može da ima mišljenje o njemu, da može da ima uticaj itd.\nAli kad se uspostavi sistem, onda će takvi sami da izlaze na površinu i sami na neki način da budu izopšteni iz normalnih škola, normalnih razreda, normalnih.\nZnate, ne mislimo mi da treba sad učenici da drhte kao prut kad vide svog nastavnika negde na ulici, ili ne znam, ali ne to, nego nastavnik drhti kad uđe u razred, jer ne zna da li će neko, ma šta u sedmom, osmom razredu, već u petom razredu, da li će neko da ga gađa nečim, tog nastavnika, da li će nešto da mu opsuje, da li će nekim pogrdnim imenom da ga nazove, da se ceo razred smeje, da na kraju taj čas izgubi svaki smisao.\nOnda je vama samo važno da li će neko ko nije baš mnogo preterao u tom neprimerenom ponašanju da li će na kraju biti ocenjen kao da mu je vladanje dovoljno ili zadovoljavajuće.\nVerujte, potpuno nevažno, suštinu treba rešavati, i suštini problema kada je u pitanju taj odnos učenika i nastavnika suštinski treba da se rešavaju problemi.\nMorate priznati, to još uvek niste radili. Radite od slučaja do slučaja. Onda vas komentarišu po novinama, da li je ministar rekao ovo, ili rekao ono, to je potpuno nepotrebno.\nVi treba da predložite zakon ovde da se donese zakon, koji će iz temelja drugačije urediti odnos u učionici. Hvala.\nNa član 4. amandman sa ispravkom podneo je narodni poslanik Ružica Nikolić.\nDame i gospodo narodni poslanici, ovaj član zakona odnosi se na učenike sa smetnjama u razvoju, invaliditetom, specifičnim teškoćama u učenju, jezičkim barijerama prilikom polaganja mature.\nIskoristila bih priliku i pitala ministra navodeći konkretan primer iz jedne beogradske škole, šta je ministarstvo preduzelo kada je kod učenika uočen problem o kom ću vam govoriti.\nKonkretno, radi se o učeniku koji je u jednom delu školovanja imao problem sa pisanjem, odnosno disgrafiju, i niko od nastavnika, odnosno profesora to nije primetio, već su roditelji koji su radili sa svojim detetom uočili ovaj problem.\nTada su najpre otišli kod školskog psihologa koji se samo površno pozabavio ovim detetom i rekao da on nema nikakvih problema u učenju, što jeste tačno, i na šta se roditelji nisu ni žalili jer je dete na usmenim proverama znanja pokazivalo odličan uspeh, a na pismenim vežbama i tim testovima, petnaestominutnim vežbama dobijao je slabe ocene, uglavnom jedinicu ili dvojku.\nZatim su se roditelji obratili defektologu, neurologu, i učenik dobija nalaz na kom jasno piše da mu je potrebno duže vreme od predviđeno za rad tih testova. Sa tim je zatim bio upoznat i razredni starešina, koji je rekao da će da obavesti i sve ostale kolege i da će se raditi sa preporukom defektologa.\nMeđutim, ni razredni starešina, niti bilo koji drugi nastavnik nijednom nije učeniku produžio vreme za rad testova i pismenih zadataka, tako da je dete na kraju imalo lošiji uspeh i ako je imao mnogo više znanja od pokazanog uspeha.\nPitala bih vas, koliko učenika koji imaju problema sa pisanjem, odnosno koji imaju disgrafiju, nastavnici to okarakterišu kao loš rukopis, koliko učenika zbog toga je oštećeno, zato što nastavnici ne bave učenicima na način na koji bi trebalo?\nMi smatramo da bi trebalo u svaku školu uključiti i defektologa, a da ovaj član zakona, plašimo se da će ostati samo mrtvo slovo na papiru, jer ova deca pohađaju nastavu po redovnom programu, a ne po individualnom, tako da su ona praktično, i nevidljiva. Zahvaljujem.\nZahvaljujem, predsedavajući. Poštovani ministre, poštovani gosti iz Ministarstva, poštovani narodni poslanici koji ste u Skupštinskim klupama, jedan od problema koji predlogom zakona treba da se reši, kao i ciljevi rešenja, koja su predložena je omogućavanje veće dostupnosti kvalitetnog obrazovanja i vaspitanja za svu decu sa smetnjama u razvoju i invaliditetom, putem izrade smernica, kojima bi se unapredio njihov vaspitno obrazovni rad i sagledane potrebe i mogućnosti svakog pojedinačnog deteta kao i grupe u celini.\nZato su date smernice koje bliže uređuju način prilagođavanja programa nastave učenja i pružanja individualne, odnosno grupne dodatne podrške za učenike sa smetnjama u razvoju i invaliditetu.\nJa ću samo da napravim jednu digresiju i da kažem, kada smo govorili o ovom predlogu zakona o izmenama zakona i dopunama zakona o osnovama sistema obrazovanja i vaspitanja, primetili ste da na član 3. nije stavljen nijedan amandman koji govori o ovoj problematici što će reći da je ovaj član vrlo lepo napisan.\nŠto se tiče predloga zakona o izmenama i dopunama zakona o srednjem obrazovanju i vaspitanju, takođe se definiše ova problematika, tako da učenik sa smetnjama u razvoju i invaliditetom, specifičnim teškoćama u učenju ili jezičkim barijerama, polaže opštu maturu u uslovima, koji obezbeđuju prevazilaženje fizičkih i komunikacijskih prepreka.\nPoštovani ministre, ovim izmenama i dopunama pomenutih zakona, obezbeđen je jednak pristup slobodnom inkluzivnom kvalitetnom obrazovanju koje je prilagođeno potrebama učenika sa smetnjama u razvoju, i invaliditetom, kao jednak pristup fizičkom okruženju, transportu informacijama, komunikacionim tehnologijama i drugim uslugama.\nPrilikom pisanja ovih zakona, moram da kažem da ste vodili računa o Konvenciji UN o pravima osoba sa invaliditetom, međunarodnim dokumentima, kao i o domaćim zakonima i o strategijama.\nUstavom Republike Srbije, Zakonom o sprečavanju diskriminacija po osnovu invaliditeta, Strategija za unapređenje položaja osoba sa invaliditetom, kao i Zakonu o zapošljavanju i profesionalnoj rehabilitaciji osoba sa invaliditetom.\nPoštovani ministre, narodni poslanici, svakog dana kada prolazim kroz moj grad, ja vidim da Naučno tehnološki park u Nišu, o kome ste vi ministre u uvodnom izlaganju i govorili, svakog dana se sve više i više gradi.\nAko se ne varam, a vi me ispravite, Republika Srbija je, mislim oko 15 miliona evra, uložila u taj projekat.\nGle čuda, kao što reče jedan narodni poslanik, Naučno tehnološki park se već nije ni završio, a Kompanija Dži tehnolodži, IT kompanija iz Turske, koja sarađuje sa velikom svetskom kompanijom, „Huavej“, zainteresovana je da bude jedan od stanara Naučno tehnološkog parka u Nišu, koji je na usluzi, kao što znamo mladim naučnicima, da bi olakšali i pomogli start ap kompanijama.\nDa završim, parafrazom Katona Drugog – mislim da i dalje treba da se preispitaju 620 miliona, tajkuna Đilasa.


Predsjednik Saveza Srba iz regiona Miodrag Linta smatra da je nesporna činjenica da je Ustavni sud BiH donio političku odluku o Danu Republike Srpske s ciljem revizije istorijskih činjenica i rušenja temelja Dejtonskog sporazuma, te pozdravio jedinstven stav najviših zvaničnika i lidera političkih partija u Srpskoj da Ustavni sud BiH treba da je poništi.\nLinta je izrazio zadovoljstvo što su oni potpisali zajedničku izjavu da će Republika Srpska nastaviti da slavi 9. januar, saopšteno je iz Saveza Srba iz regiona.\nLinta je ocijenio da je ta odluka još jedan dokaz da je Ustavni sud BiH instrument onih snaga koje se ne mogu pomiriti s postojanjem Republike Srpske i koje su spremne da žrtvuju mir i stabilnost radi ostvarenja ratnih ciljeva.\n"Zbog toga je veoma pozitivno to što se političke partije u Republici Srpskoj potvrdile jedinstvo i saglasnost oko ključnih nacionalnih pitanja", zaključio je Linta.\nUstavni sud BiH utvrdio je 29. marta da odredba Zakona o Danu Republike Srpske kojom se 9. januar utvrđuje kao Dan Republike nije u skladu sa Ustavom BiH, pri čemu je naglašeno da se ovim ne dovodi u pitanje postojanje samog praznika Dan Republike Srpske.\nMiodrag Linta Dan Republike Srpske\nFK Barselona će izgubiti stotinu miliona evra zbog krize\nŠpanija obara neslavne rekorde: Broj zaraženih veći nego u Kini\nDanas onlajn predstava "Bajka o palčiću"\n1201 glasova 25%


Evo zbog čega je automobil Tesla Y dobio čistu peticu na testu za bezbednost - Kako Narod Kaže\nautor KnK 17.01.2021, 11:21 2k Pregleda\nTeslina vozila su godinama unazad među najboljim na testovima sudara Nacionalne uprave za bezbednost saobraćaja na putevima (NHTSA), a Model Y je sada poslednji koji se pridružio nizu, sa SUV-om srednje veličine koji je postigao pet zvezdica u svakoj kategoriji koju grupa testira na sigurnost od sudara.\nNHTSA ocenjuje automobile na raznim parametrima testova sudara, uključujući frontalne sudare (sa potkategorijama i za vozača i za suvozača), bočne sudare (za udarce u barijeru i stub) i scenarije prevrtanja. Model Y je postigao ukupne rezultate sa pet zvezdica – mada, kao i kod prethodnih testova NHTSA-e, ovi rezultati se samo odnose na redovne scenarije kada automobilom upravlja čovek, a ne i Teslin režim automatskog upravljanja automatskim pilotom.\nNaravno, slike i ocene zvezdicama izgledaju dobro, ali ako biste radije da to doživite vizuelno, možete uživati u video snimcima Teslinog terenca tokom testa i to na usporenom snimku.\nNovi rezultati znače da se Model Y pridružuje Modelu 3, Modelu X SUV i Modelu S u savršenim rezultatima testa sudara. (Model S prvobitno je dobio ocenu od 5,4 zvezdice, pre nego što je NHTSA revidirala svoje smernice kako bi se rešila „nemogućih“ ocena.)\nPrethodni članak Robin Vilijams i stvarna priča o demenciji za koju nikada nije znao da je imao\nSledeći članak Mesi je zaslužio prvi crveni karton u karijeri u Barseloni, nakon poraza u Superkupu od Atletika


Nova pravila o elektronskoj trgovini | Unija Poslodavaca Srbije\nNova pravila o elektronskoj trgovini\nSkupština Republike Srbije usvojila je predložene Izmene i dopune Zakona o trgovini i Zakona o elektronskoj trgovini kojim se reguliše elektronska-internet prodaja. Iz godine u godinu, broj ljudi u Republici Srbiji koji kupuje i prodaje robu preko interneta raste što podrazumeva ozbiljan pristup sa ciljem zaštite potrošača, ali i zaštite onih koji plasiraju robu preko interneta.\nNovine u zakonima su deo procesa pravne harmonizacije sa evropskim zakonodavstvom- Direktivom o elektronskoj trgovini. Izmenama i dopunama Zakona o elektronskoj trgovini omogućeno je uklanjanje nedopuštenih sadržaja na internetu, ali i način na koji se potrošačima putem SMS ili elektronskom poštom plasiraju i promovišu proizvodi i usluge trgovaca što sve za cilj ima dalji razvoj digitalne ekonomije i trgovine.\nSlanje komercijalne poruke elektronskim putem, dozvoljeno je samo uz prethodni pristanak lica kome je takva vrsta poruke namenjena. Pružalac usluge dužan je da redovno proverava i prihvata zahtev za odjavu koje upućuje lice koje ne želi da prima takve komerijalne poruke.\nIzmene i dopune zakona o elektronskoj trgovini možete pročitati ovde\nIzmene i dopune zakona o trgovini možete videti ovde


MS&WOOD: Fojničanin Elmin Ramić, operater na CNC mašini, svojom inovacijom ubrzao proces izrade dijelova za stolice!\nOperater na CNC mašinama u kompaniji MS&WOOD Ramić Elmin svojom je inovacijom skratio proces izrade dijelova za stolicu ispod 20 sekundi što je dovelo do toga da se sveukupni proces proizvodnje stolica ubrza.\nInovacija je doprinijela tome da jedna smjena u proizvodnji proizvede 200 komada stolica više, odnosno na dnevnom nivou, uzimajući u obzir obje smjene, proizvodnja stolica je s ovom inovacijom povećana za 400 komada dnevno.\nRamić je svojim inovativnim pristupom unaprijedio metodologiju izrade stolica i samim time pokazao da aktivnim učešćem i inovacijom svaki uposlenik može doprinijeti poboljšanju i ubrzanju radnih procesa.\nKolektiv MS&WOOD se zahvaljuje uposleniku Ramiću koji će biti i novčano nagrađen za svoj inovativan rad i proaktivan pristup poslu.\nTakođer, MS&WOOD poziva i ostale uposlenike da predstave svoje ideje kako bi zajedno unaprijedili poslovni ambijent.


Poljska pozvala na vanredni samit EU posvećen situaciji u Bjelorusiji @ StartBiH.ba\nPoljska pozvala na vanredni samit EU posvećen situaciji u Bjelorusiji\nPoljski premijer Mateusz Morawiecki pozvao je čelnike Evropske komisije i Evropskog vijeća da održe vanredni samit Evropske unije posvećen situaciji u Bjelorusiji, saopćila je u ponedjeljak poljska vlada.\nBjeloruski predsjednik Aleksander Lukašenko ostvario je uvjerljivu izbornu pobjedu i osigurao je reizbor, saopćila je u ponedjeljak centralna izborna komisija, nakon krvavih sukoba između policije za suzbijanje nemira i demonstranata koji tvrde da su izbori namješteni. Opoziciona kandidatkinja Svetlana Tihanouskaja izjavila je kako odbija da prizna zvanične rezultate.\nPoljsko ministarstvo vanjskih poslova osudilo je nasilje i apelovalo je na bjeloruske vlasti da „počnu da poštuju temeljna ljudska prava“.\n- Suočeno s aktuelnim dešavanjima u Bjelorusiji, poljsko ministarstvo vanjskih poslova izražava duboku zabrinutost brutalnom pacifikacijom miroljubivih demonstranata. Oštra reakcija, korištenje sile protiv mirnih demonstranta i selektivna hapšenja su neprihvatljivi – navodi ministarstvo u saopćenju, prenosi Reuters.\nPompeo: Američki ambasador u Kini napušta dužnost\nTurska ne očekuje sankcije EU zbog spora na istočnom Mediteranu


Direktori javnih preduzeća u Srbiji biraće se na javnom konkursu i neće moći da budu partijski funkcioneri, predviđeno je Predlogom zakona o javnim preduzećima koji je ušao u skupštinsku proceduru.\nDirektora javnog preduzeća imenuje Vlada Republike Srbije, na period od četiri godine, na osnovu sprovedenog javnog konkursa, a moraće da ima završen najmanje četvorogodišnji fakultet, da ima najmanje pet godina radnog iskustva i najmanje tri godine radnog iskustva na poslovima kojim se javno preduzeće bavi.\nDirektor javnog preduzeća se imenuje nakon javnog konkursa, koji sprovodi komisija od pet članova, od kojih dva imenuje Vlada, jednog odbor Narodne skupštine Republike Srbije nadležan za poslove privrede, a jednog Vlada za svako pojedinačno imenovanje direktora.\nDirektor javnog preduzeća neće moći da ima zamenika, a mandat direktora prestaje istekom perioda na koji je imenovan, ostavkom i razrešenjem. Predviđeno je da predlog za razrešenje podnosi Ministarstvo privrede.\nPredloženi zakon predviđa i da Nadzorni odbor javnog preduzeća čiji je osnivač Republika Srbija ima pet članova, koje imenuje Vlada, na period od četiri godine. Oni moraju imati stečeno visoko obrazovanje i najmanje pet godina radnog iskustva.\nPredlogom zakona predviđeno je ukidanje izvršnog odbora javnog preduzeća, kao suvišnog kolektivnog organa, dok će direktor od zaposlenih birati izvršne direktore, najviše njih sedam.\nPredlog zakona predviđa i novčanu kaznu za odgovorno lice u javnom preduzeću od 50.000 do 150.000 dinara ukoliko javno preduzeće ne dostavi godišnji, odnosno trogodišnji program poslovanja u rokovima, utroši sredstva za određene namene iznad visine utvrđene godišnjim, odnosno trogodišnjim programom ili ne dostavi tromesečni izveštaj u roku.


Novi prenosivi Indiba uređaj - AT7 - SINEKS MEDICAL\n21 May Novi prenosivi Indiba uređaj – AT7\nPosted at 14:41h in Indiba by Sineks Medical\nElektromagnetna terapija je poslednjih godina postala popularna među pacijentima širom sveta. Efikasnost ove terapije u smanjenju bolova, otečenosti i ukočenosti, kao i ubrzanje procesa oporavka, upravo je doprinela širenju ove popularnosti. Svi znamo da su rezultati ono što daje najbolju preporuku svakom tretmanu i načinu lečenja. Oporavljeni i zdravi pacijenti su najbolja reklama.\nPrednosti frekvencije od 448kHz\nPrednost terapija zasnovanih na radiofrekvenciji od 448 kHz je njihova sposobnost da utiču na fiziološke procese, tim putem utičući na bol i upale promovišući zarastanje tkiva. Umeren porast temperature (blaga hipertermija) je dovoljan da ubrza ili poveća ćelijsku metaboličku aktivnost, a vazodilatacija izazvana toplotom može da pojača lokalnu cirkulaciju krvi u tkivima. Toplota takođe može da poboljša mišićni tonus, kao i rastegljivost tkiva. Poboljšani protok krvi na taj način povećava nivo kiseonika i hranljivih materija u tkivima.\nU molekularnim studijama pokazalo se da Indiba Activ stimuliše proliferaciju i diferencijaciju matičnih ćelija. Regeneracija tkiva je složen proces koji uključuje raznolikost tipova ćelija čije funkcije se regulišu zamršenim mrežama biohemijskih signala. Jedna od presudnih faza u regeneraciji je proliferacija ćelija. Nakon proliferacije, ćelije progenitori se diferenciraju u tipične ćelije specifične za tkivo koje će izgraditi njegov karakteristčni ekstracelularni matriks, na ovaj način vraćajući prvobitnu funkciju.\nMezenhimske matične ćelije su ključna populacija uključena u proliferativnu fazu regeneracije lezija i prisutne su u skoro svim tkivima odraslih. Pokazalo se da su ove multipotentne ćelije korisne u regenerativnoj medicini zbog njihovog potencijala za samoobnavljanje i diferencijaciju u više tipova ćelija, i zbog njihove uloge u inflamatornom i imunološkom odgovoru tokom oporavka od povreda.\nNovi Indiba uređaj AT7\nIz kompanije Indiba predstavljen je novi uređaj AT7 koji uključuje najnapredniju tehnologiju uz zadržavanje najboljeg kvaliteta i sigurnosti koje klijenti žele. Novi uređaj AT7 odgovara na zahtev za prenosivošću, pri tome nudeći izvanredan kvalitet koji se očekuje od Indiba uređaja, uz dodatnu pogodnu opciju za lečenje pacijenata u klinici, kod kuće ili na terenu. Uređaj je lagan, prenosiv i lako se pomera.\nOd sada revolucionarnu terapiju Indiba aparatom možete nuditi klijentima u bilo kom ambijentu, izlazeći na taj način njihovom rasporedu i dinamici koja njima najviše odgovora. Na ovaj način budite dostupni Vašim pacijentima u svakoj situaciji odgovarajući svim njihovim prohtevima. Pozicionirajte se na prvo mesto u mislima Vaših sadašnjih ili budućih klijenti, kada god im se ukaže potreba za medicinskom pomoći ovog tipa.\nStanja koja se uspešno mogu tretirati Indiba AT7 uređajima:\nUpala i hronični bol u karlici\nkada je u pitanju mišićno-skeletni sistem:\nIstaknite se među konkurencijom i što pre nabavite Indiba AT7, podižući standard Vaših usluga na najviši nivo. Sineks Medical je omogućio distribuciju AT7 i na našem tržištu. Kontaktirajte nas odmah i saznajte kako do ovog uređaja.


Vučić: Srbija jedina otvoreno osuđuje i zločine koje su Srbi počinili - BIGportal.ba\n8 Juna, 2021 8 Juna, 2021 075\nPredsjedniku Srbije Aleksandru Vučiću je omogućeno video uključenje u sjednicu Savjeta bezbjednosti UN, u kome će iznijeti stavove Srbije o presudi generalu Ratku Mladiću i optužnicama Haškog tribunala protiv dva člana Srpske radikalne stranke.\nPredsjednik Srbije je rekao da će prvo govoriti o odnosima Srbije prema Mehanizmu, a potom o radu tog tijela.\nVučić je podsjetio da je Srbija predložila Savjetu bezbjednosti da osuđenici služe svoje kazne u Srbiji, ali da nikakav odgovor nije dobila.\n“Prirodno je da Srbija želi da njeni državljani služe kaznu u Srbiji”, naveo je predsjednik Srbije i ukazao da postoji poseban problem na teritoriji Kosova i Metohije, gdje sada hoće da sude Srbima kojima su već sudili.\n“Ta teritorija je pod privremenim mandatom UN. Predsednik mehanizma je podneo izveštaj o navodnom neispunjavanju pravila, zato što nisu izručeni Petar Jojić i Vjerica Radeta. NJihov slučaj je povezan sa slučajem Vojislava Šešelja, a on je svoje odslužio u Hagu”, kazao je Vučić.\nPredsednik je rekao da Srbija ozbiljno shvata svoju saradnju sa mehanizmom, i da je Viši sud u Beogradu donio odluku da njihovo izručenje nije saglasno sa međunarodnim pravom.\nVučić je podsetio da je Srbija Haškom tribunalu isporučila sve optužene.\n“Podsećam vas da je Republika Srbija tribunalu izručila sve osobe koje su bile optužene, i takođe smo dali veliki broj svedoka i opširnu dokumentaciju. Trinaest slučajeva je prebačeno u BiH, dva Hrvatskoj, samo jedan Srbiji. Na kraju želim da vas sve podsetim da je Francuska na zahtev za izručenje Hartmanove zbog nepoštovanja suda odbila da je izruči, zato što to zakon ne dozvoljava. Vašim zahtevima da Srbija izruči Radetu i Jojića vi pokazujete nepoštovanje prema Srbiji”, kazao je predsjednik Srbije.\n“Francuska je sprečila izručenje, odnosno odbila izručenje pojedinca, pod obrazoženjem da Francuska ne isporučuje svoje građane”, rekao je Vučić.\nOn je dodao da su mnogi zločini počinjeni nad Srbima nisu bili od interesovanja za MKTJ.\n“Srbija osuđuje sve zločince. Pored kritike Srbija je jedina koja otvoreno osuđuje i zločine koje su Srbi počinili, dok u drugim zemljama ne govore o zločinima nad Srbima”, rekao je Vučić.\nNa sjednici će biti predstavljen izvještaj Međunarodnog rezidualnog mehanizma za krivične sudove u Hagu, glavnog tužioca Serža Bramerca i predsjednika Karmela Ađijusa.\nDodik poslao hitno pismo Savjetu bezbjednosti UN


Dačić, Fajon i Bilčik dogovorili radni dokument koji sadrži 16 primenljivih mera | Happy BSC portal\nU okviru Međustranačkog dijaloga, održanog 17. i 18. septembra u Beogradu, pet kofasilitatora procesa - predsednik Narodne skupštine Ivica Dačić, poslanici Evropskog parlamenta Tanja Fajon i Vladimir Bilčik, kao i bivši poslanici Evropskog parlamenta Eduard Kukan i Knut Flekenštajn, dogovorili su radni dokument koji sadrži 16 konkretnih i primenljivih mera.\nPROČITAJTE JOŠ: Mihailovic Vacić: Ima ozbiljnih pomaka u dokumentu predstavljenom u međustranačkom dijalogu\nOne odražavaju prethodne preporuke Evropskog parlamenta, Evropske komisije i OEBS/ODIHR-a, kao i zaključke izvedene nakon brojnih konsultacija i diskusija koje su do sada vođene u kontekstu procesa dijaloga, saopštila je Služba za informisanje Skupštine Srbije.\nKako se navodi, različita unapređenja između ostalog podrazumevaju: uspostavljanje privremenog nadzornog tela u oblasti monitoringa medija uz učešće predstavnika opozicije, usvajanje obavezujućeg pravilnika za nacionalni javni servis, privremenu promenu stalnog sastava Republičke izborne komisije dodavanjem šest dodatnih članova iz redova celokupne opozicije u zemlji.\nKofasilitatori Međustranačkog dijaloga podvukli su da je potpuna i pravovremena primena mera od najveće važnosti i da je treba započeti bez odlaganja.\nVAŽNO: LSV podržava mere evroparlamentaraca\nU tom cilju, kofasilitatori su dogovorili detaljnu tabelu implementacije mera.\nPomenute mere predstavljaju konkretne korake ka postizanju fer uslova u srpskoj politici i mogle bi da povećaju poverenje u izborni proces. Sporazum koji je postignut od strane kofasilitatora, takođe, potvrđuje posvećenost Srbije na njenom putu ka članstvu u EU, navodi se u saopštenju.\nFokus dijaloga je bio na pronalaženju konsenzualnih rešenja za ostvarivanje pravičnog pristupa medijima i integriteta izbornog procesa, u skladu sa dva osnovna načela: predložena rešenja ne bi trebalo da budu u suprotnosti sa postojećim pravnim okvirom i trebalo bi da budu u skladu sa preporukama OEBS/ODIHR-a iz prethodnih izbornih ciklusa, izveštajima Evropske komisije o napretku zemlje i godišnjim rezolucijama Evropskog parlamernta, navedeno je u saopštenju iz parlamenta.\nPROČITAJTE JOŠ: Dete je preminulo u bolnici, ubrzo pošto je u nju dopremljeno, nije mu bilo spasa!\nKofasilitatori su istakli ulogu, nadležnost i odgovornost Vlade, parlamenta i nadležnih organa u pogledu odgovarajućeg sprovođenja trenutno aktuelnog pravnog okvira, kako bi se obezbedili fer uslovi za političke stranke.\nPored toga, na dijalogu su pozvane institucije Srbije da preduzmu dodatne mere koje će dovesti do opšteg unapređenja izbornih uslova, povećanja poverenja u izborni proces i uspostavljanja jednakih uslova uoči predstojećih izbora, pre svega za dobrobit građana.\nIsto tako, kofasilitatori su pozvali sve emitere u Srbiji da se strogo pridržavaju najviših standarda uravnoteženog i objektivnog izveštavanja u skladu sa zakonom.\nVAŽNO: PREDSEDNIK VUČIĆ IZJAVIO: Pronašli smo još jednu nemačku fabriku za Vranje!\nNa dijalogu se govorilo i o pitanju zloupotrebe javnog položaja od strane javnih funkcionera u predizbornom periodu.\nNa osnovu Zaključaka sa Međustranačkog dijaloga iz jula 2021. godine, na dijalogu je bilo reči o rešenjima koja su predložena u radnom dokumentu i ona su detaljno razmatrana, a odraz su ključnih pitanja koja utiču na izborni proces u Srbiji.\nKofasilitatori su predložili više izvodljivih mera čiji je cilj unapređenje izbornih uslova uoči narednih izbora.\nKofasilitatori su, između ostalog, postigli dogovor o uspostavljanju privremenog nadzornog tela koje bi se sastojalo od 12 članova, od kojih bi šest bilo na predlog Regulatornog tela za elektronske medije (REM) i šest članova (format 3+3) iz redova celokupne opozicije u zemlji koje bi predložio predsednik Narodne skupštine nakon konsultacija sa kofasilitatorima Međustranačkog dijaloga.\nKofasilitatori su, takođe, dogovorili da se privremeno doda šest članova (format 3+3) stalnom sastavu Republičke izborne komisije iz reda celokupne opozicije u zemlji kako bi se povećalo poverenje u izborni proces.\nDogovorili su se da usvoje konkretne mere za unapređenje integriteta izbornog procesa, uključujući periodično objavljivanje i kontrolu Biračkog spiska.\nVAŽNO: MILOŠ VUČEVIĆ IZJAVIO: Vučić ima moralnu obavezu da prihvati kandidaturu!\nKofasilitatori su istakli hitnost izmene finansiranja troškova izborne kampanje iz budžeta kako bi se obezbedila ravnopravnija raspodela finansijskih sredstava među podnosiocima izbornih lista.\nFasilitatori Međustranačkog dijaloga istakli su važnu ulogu nacionalnih manjina i potrebu da se unaprede uslovi za njihovo učešće u izbornom procesu, navedeno je u saopštenju.\nPravovremeno sprovođenje predloženih rešenja od suštinske je važnosti za ostvarivanje inkluzivnijeg izbornog procesa, a sve uključene institucije, političke stranke i platforme obavezuju se da će sprovoditi ove zaključke u dobroj veri.\nKao rezultat, „Tabela mera i proces njihovog sprovođenja“ je dogovorena od strane kofasilitatora i predstavljena učesnicima Međustranačkog dijaloga.\nPROČITAJTE JOŠ: VULIN: Predsednik Vučić je izložen lažima i uvredama u hrvatskim medijima\nKofasilitatori su podsetili učesnike da uspeh u unapređivanju izbornih uslova i opšte političke klime u zemlji zavisi od političkih aktera, donosioca odluka i institucija u Srbiji.\nEvropski parlament će nastaviti da pomaže Srbiji i parlamentu Srbije i da ih podržava u procesu razvoja i reformi, navodi se u saopštenju i ddoaje da će biti organizovana provera napretka koji je ostvaren u sprovođenju ovih zaključaka.\nKofasilitatori Međustranačkog dijaloga apeluju na vlasti da pozovu OEBS/ODIHR i Evropski parlament da pošalju posmatračke misije koje bi posmatrale izbore.


U skupštini predlog za ukidanje 7 građevinskih taksi! - GRENEF\nPredlogom izmena i dopuna Zakona o republičkim administrativnim taksama predviđeno je ukidanje sedam taksi u oblasti građevinarstva, što će doneti uštede od šest odsto vrednosti objekta, saopštilo je u utorak Ministarstvo građevinarstva.\nNeće se plaćati ni odobrenje za upotrebu objekta koju donosi institucija nadležna za poslove telekomunikacija\nNajznačajnija promena je da se taksa za izdavanje upotrebne dozvole više neće tretirati kao parafiskalni namet, što će doprineti i da se smanji broj objekata koji se sada koriste bez upotrebne dozvole. Ova taksa, prema predlogu ministarstva, će se plaćati u zavisnosti od vremena potrebnog za obradu prosečnog zahteva, a ne u fiksnom iznosu od 0,2 odsto na predračunsku vrednost objekta.\nNa primer, taksa za stovarište, koje posmatra i Duing biznis izveštaj Svetske banke, umesto dosadašnjih 56.000 dinara, iznosiće izmedju 1.800 i 18.000 dinara, u zavisnosti od kompleksnosti objekta. Značajnu uštedu predstavlja i ukidanje takse u iznosu od 31.960 dinara na rešenje kojim se utvrdjuje da li je idejni projekat usklađen sa izvodom iz urbanističkog plana, odnosno da je sanitarna saglasnost na idejni projekat.\nPredlogom zakona predviđeno je ukidanje sedam taksi u oblasti građevinarstva\nNeće se plaćati ni odobrenje za upotrebu objekta koju donosi institucija nadležna za poslove telekomunikacija, kao ni rešenje kojim se odobrava puštanje objekta u probni rad. Predloženo je i ukidanje plaćanja dažbine za dobijanje potvrde o kontroli temelja građevinskih objekata, koja trenutno iznosi 1.600 dinara. Tim izmenama sistem administrativnih taksi biće usklađen sa Zakonom o planiranju i izgradnji. To znači da će biti ukinute takse za radnje koje su ukinute poslednjim izmenama ovog zakona, uz uvođenje novih taksi, u ukupnom iznosu od 33.660 dinara, za radnje za koje do sada nije bilo utvrđenih taksi, kao što su potvrda nadležnog organa o prijavi radova i izdavanje informacije o lokaciji i izdavanje lokacijskih uslova.


Oštrija kontrola ekonomija euro-zone\nEvropska komisija je danas objavila mjere kojima se predlaže osnaženje upravljanja prostorom zajedničke valute i kontrola nacionalnih budžeta. Ukazujući da euro-zona nije u krizi, Brisel najavljuje: Od prvog januara naredne godine, euru će se pridružiti i Estonija.\nEvropska komisija je danas na sto stavila najavljeni paket mjera kojima bi cilj trebala biti snažnija kontrola ekonomskog zdravlja euro-zone, teozbiljniji uvid u nacionalne budžete, čak i prije nego što se oni nadju na glasanju na parlamentima država euro-zone. Svjesni da se mjere neće dopasti svima, u Komisiji računaju da će strah od finasijskog kolapsa država biti katalizator neophodnih promjena.\nTako je predsjednik Evropske komisije podsjetio kako je ovo tijelo već ranije ukazivalo da treba krenuti sa ozbiljnijim nadzorom ekonomske politke euro-zone, ali diskusija na tu temu, kako kaže, nije bila u modi. Sada, uz krizu, očito jeste i uz spremnost Komisije da bude izvršna poluga novih mljera, one se moraju odmah i provesti u djelo, kaže Manuel Barozo.\nKomisijin prijedlog, koji će se naredne sedmice naći pred ministrima finasija, predvidja i moguće sankcije, blokadu pristupa fondovima za one koji se ne budu racionalno odnosili prema raspoloživim sredstvima.\nEkonomski stučnjaci kažu da, bez ozbiljnih rezova, takva sudbina sada čeka Španiju i Portugal. Želeći je izbjeći, danas su iz Madrida Briselu poslali plan štednje tamošnje vlade.\nPlate u javnom sektoru se smanjuju za 5 posto, ukida se finansijska podrška porodicama za rodjenje djece, smanjuju penzije i davanja za razvoj španskih regiona. Ukupno, to bi trebalo donijeti uštede od oko 15 milijardi eura u naredne dvije godine.\nIlustrujući da euro-zoni ne prijeti raspad već, naprotiv, i dalje je privlačna onima koji su van nje, Komisja je danas objavila: Zahtjev Estonije da se pridruži zajedničkoj evropskoj valuti je dobio zeleno svjetlo i ta će zemlja, od prvog januara naredne godine, biti 17 država Unije koja je nacionalnu valutu zamijenila eurom.


Danas je poslednji dan za podnošenje poreskih prijava | Kamatica\nPočetna > vest > Danas je poslednji dan za podnošenje poreskih prijava\nDanas je poslednji dan za podnošenje poreskih prijava\nTekst objavljen: 31.03.2014 15:13\nPreduzeća i preduzetnici mogu još danas do 20 sati da podnesu poreske prijave i plate dospele obaveze, jer je danas poslednji dan za utvrđivanje poreza na imovinu za 2014. godinu, navodi Uprava grada Beograda.\nPrema izmenama Zakona o porezima na imovinu, od 1. Januara firme se "samooporezuju", što znači da u skladu sa zakonom sami utvrđuju porez na imovinu za 2014. godinu.\nUprava grada podseća da je nepodnošenje prijave, neobračunavanje i neplaćanje poreza prekršaj za koji su predviđene novčane kazne. Prema Zakonu o poreskom postupku o poreskoj administraciji, te kazne iznose do 100.000 dinara za direktore i odgovorne u firmi, za preduzeće od pola miliona dinara pa i više, ali ne više od 20 odsto iznosa poreza utvrđenog u postupku poreske kontrole.\nRadi omogućavanja blagovremenog prijema poreskih prijava, nadležna odeljenja Uprave javnih prihoda danas će raditi s produženim radnim vremenom, od 8 do 20 sati.\nporez podnošenje prijava preduzeća porez preduzetnici porez naplata poreza oporezivanje porez na imovinu


Počela vakcinacija po seoskim mesnim zajednicama · Prokuplje vesti\nPočela vakcinacija po seoskim mesnim zajednicama\nToplička Velika Plana je prva seoska mesna zajednica na teritoriji Prokuplja gde je krenula vakcinacija seoskog stanovništva. Početak vakcinacije u seoskim sredinama protiv korone virusa danas je posetio predsednik Skupštine Grada Prokuplja Dejan Lazić i član gradskog veća Vladica Mladenović.\nIlustracija, vakcina protiv korone, foto: Pixabay\n–Znajući da veliki broj naših sugrađana živi u seoskim sredinama, a reč je o većini staračkih domaćinstava, lokalna samouprava je u saradnji sa Domom zdravlja i predsednicima Saveta seoskih mesnih zajednica organizovala vakcinaciju po selima. Odziv meštana iz Topličke Velike Plane, Gornje i Donje Bresnice, Mršelja i drugih sela je iznad svih očekivanja. Veliki odziv meštana za imunizaciju pokazuje svest da je neophodno postupiti po preporukama Ministarstva zdravlja, izjavio je Mladenović i dodao da organizovanje vakcinacije po seoskim sredinama pokazuje i dokazuje da lokalna samouprava vodi računa o svim svojim građanima, bez obzira da li žive u gradskim ili seoskim sredinama.\nPrema njegovim rečima planirano je da tokom ove nedelje vakcinu prime i meštani Žitnog Potoka i sela koja gravitiraju oko njega. Za vakcinaciju u ovom delu Prokuplja već se prijavilo oko 200 meštana.\n–Kada će se u nekoj mesnoj zajednici na teritoriji grada Prokuplja organizovano pristupiti vakcinaciji zavisi od broja prijavljenih meštana, rekao je Mladenović i podvukao da lokalna samouprava svojim mnogobrojnim aktivnostima nastoji da pomogne zdravstvenim radnicima kako bi se vakcinisao što veći broj seoskog stanovništva od korona virusa.\nDoktorka u Domu zdravlja Prokuplja Katica Stevanović naglašava da je prijatno iznenađena brojem meštana koji žele da prime vakcinu protiv Kovida – 19.\n–Za vakcinaciju se prijavilo 150 meštana koji žive u Topličkoj Velikoj Plani i njegovoj okolini. To su najvećim delom starije osobe. Na osnovu ovolikog broja prijavljenih u ovoj mesnoj zajednici očekujem da će se i u drugim seoskim sredinama prijaviti veliki broj meštana, kaže doktorka Stevanović i naglašava da će osobe koje iz zdravstvenih razloga ne mogu da dođu u seoske ambulante vakcinu dobiti u svojim kućama.\nMeštani koji su danas dobili vakcinu kažu da je ovo dobra stvar i da su njenom organizacijom jako zadovoljni.\n–Naša lokalna samouprava je organizovanjem vakcinacije u našoj seoskoj ambulanti pokazala da vodi račina i o ljudima koji žive van gradske sredine. Da ovo nije urađeno mnogo meštani, a najveći broj je starih i bolesnih osoba, ne bi primio vakcinu protiv korone virusa, naglasili su meštani.\nTagovi covid, dejan lazić, korona, Vakcinacija, vladica mladenović\nPrevPrethodnaPooštravanje mera zbog sve većeg broja obolelih od korone\nSledećaRukometašice sjajne u derbiju, poraz fudbalera, prva pobeda stonoteniseraNext


Najveće kompanije i agencije iz celog regiona na forumu #izazov2016! - Marketing Mreža\nNajveće kompanije i agencije iz celog regiona na forumu #izazov2016!\nDrugi regionalni forum komunikacionih lidera – IZAZOV 2016 biće održan 2. i 3. marta u hotelu Radisson Blu Old Mill u Beogradu. Reč je o interaktivnom poslovnom događaju, prvom ovog tipa u regionu, namenjenom isključivo profesionalcima iz oblasti marketinga, odnosa s javnošću i digitalnih komunikacija iz kompanija i agencija.\nTeme drugog regionalnog foruma komunikacionih lidera biće usmerene na trendove u integrisanim komunikacijama, o čemu će govoriti predstavnici najvećih domaćih i regionalnih agencija i kompanija. O stanju na tržištu marketinških komunikacija zemalja u regionu govoriće predstavnici agencija iz Srbije, Hrvatske, Slovenije, Crne Gore, BiH i Makedonije. Teme foruma biće i šta zapravo prodajemo – strategiju ili/i ideju i šta klijenti više cene, kao i da li je marketinškim stručnjacima mesto u top menadžmentu kompanije i kako ga osvojiti.\nOve godine na forumu IZAZOV 2016 imaćemo prilike da ugostimo i predstavnike najvećih regionalnih kompanija Agrokor i Franck, kao i najvećeg globalne kompanije Google. Pored toga, biće predstavljeno i najnovije istraživanje stanja struke u regionu, koje su zajedno pokrenuli Marketing mreža i istraživačka agencija MASMI, a prvi put na jednom ovakvom događaju biće organizovan i kreativan teambuilding na temu odnosa kompanije i agencije.\n„Mnogi od izazova sa kojima se struka danas susreće posledica su globalnih promena, trendova i tendencija, ali i lokalnih ili regionalnih okolnosti, na koje možemo da utičemo. Zato je neophodno putem različitih poslovnih događaja povezati komunikacione stručnjake, obezbediti im konstruktivan dijalog i razmenu iskustava, ne bi li se ukazalo na izazove i aktuelne trendove u profesiji, ali i kako bi se radilo na praktičnom unapređivanju znanja stručnjaka i umrežavanju“, rekla je Ivana Parčetić Mitić, osnivač i urednica portala Marketing mreža, koji je organizator foruma IZAZOV 2016.


CRNI RAMOVI ZA TUŠ KABINE - Uređenje i dizajn doma\nCRNI RAMOVI ZA TUŠ KABINE – tuš kabine koje poseduju crne ramove deluju veoma otmeno i pružaju neobičan izgled\nOvakvi elementi u kupatilima su definisani čistim linijama, dok je industrijska lepota kombinovana sa modernom jednostavnošću. U ovom poimanju, crni ramovi su prilično unikatni i mogu biti integrisani u različite tipove dekora.\nCrni ramovi tuš kabina u kupatilima mogu biti glavna karakteristika prostora, a u ovom posebnom primeru, ove komponente mogu bez ikakvih problema da se uklope sa zidnim ogledalima i umetničkim predmetima koji su na njima istaknuti. Na ovaj način dekor postaje kohezivan, dok njegova najzadivljujuća činjenica postaje to što su crni elementi potpuno komplementarni belim pozadinama.\nCrni ramovi tuš kabina u kupatilima ističu se od ostatka njihovog dekora, unoseći veoma čiste i grafičke forme, dok se sve ostalo mnogo više fokusira na tople tonove i materijale kao što su braon tonovi drvenih karakteristika.


„Programom Narodne kuhinje predviđen je njen devetomesečni rad. To je period kada korisnici kuhinje nisu u mogućnosti da obezbede povrće i druge prehrambene artikle, koji prispevaju tokom prolećnih i letnjih meseci. S obzirom na trenutnu tešku vremensku situaciju, nastojimo da, uz pomoć Crvenog krsta Srbije, stvorimo uslove da Narodna kuhinja u Bujanovcu nastavi svoj rad i tokom aprila ove godine,” rekao je sekretar Crvenog krsta Bujanovac Bratislav Lazarević.\nOn je izjavio da Kuhinja svakodnevno pripremi 1.200 toplih obroka, koji se sastoje od pola litre kuvanog jela i pola vekne hleba. Pored punkta u krugu Crvenog krsta, hrana se distribuira i u selu Veliki Trnovac, Novom Naselju i na punktu Salvatore u Bujanovcu.\n„Osim deset osnovnih artikala, koje obezbeđuje Vlada Republike Srbije, mi u Crvenom krstu Bujanovac obezbeđujemo još toliko artikala, mada već devet godina ne dobijamo za to potrebna sredstva iz budžeta lokalne samouprave. Bujanovac je jedina opština u Srbiji koja finansijski ne pomaže rad narodne kuhinje,” naglasio je Lazarević.\nNisu zaboravljena ni materijalno ugožena lica u ostalim mesnim zajednicama na području opštine Bujanovac, gde nema raspodele toplog obroka iz narodne kuhinje Crvenog krsta.\nPosredstvom predsednika mesnih zajednica, socijalno ugroženim, samačkim i staračkim domaćinstvima je, krajem prošle i početkom ove godine, podeljeno 800 paketa hrane i isto toliko paketa sa higijenskim sredstvima.\nTokom poslednjih nekoliko dana, Crveni krst je slao pomoć domaćinstvima u snegom zavejanim brdsko-planinskim naseljima rubnih delova opštine Bujanovac.


BANJALUKA - Predsednik RS Rajko Kuzmanović prebačen je juče na Kliniku za neurologiju pošto mu je pozlilo na svečanosti osveštenja crkve Hrista spasitelja u Banjaluci.\nIz Kliničkog centra saopšteno je da se predsednik Kuzmanović sada oseća dobro, ali da je zbog predostrožnosti zadržan u bolnici.\nPortparolka Kliničkog centra Tamara Radlović rekla je novinarima da je Kuzmanović „komunikativan, svestan i da će se vrlo brzo vratiti svojim dužnostima”. Kuzmanović je oko 11 časova primljen na Kliniku za neurologiju zbog trenutne nesvestice i malaksalost uzrokovane, najverovatnije, naglom promenom temperature.\nPredsednik Narodne skupštine RS Igor Radojičić rekao je Srni da je, prema mišljenju lekara, zdravstveno stanje predsednika RS dobro. „Predsednik Kuzmanović se odmara. Nadam se da su nalazi korektni. Potrebno je da se odmara, jer je imao naporan tempo ovih dana”, rekao je Radojičić nakon što je juče u Kliničkom centru Banjaluka posetio predsednika Kuzmanovića.\n„Nakon prijema urađeni su klinički pregledi i sprovedene detaljne dijagnostičke procedure. Rezultati nisu pokazali patološke promene, a zbog mera predostrožnosti, najverovatnije, do sutra ujutro biti zadržan u Kliničkom centru Banjaluka”, saopšteno je juče iz KC.


Mladi neurolozi I\nMladi neurolozi II\nKao i pre dve godine u Beogradu, i na ovogodišnjem kongresu omogućeno da mladi neurolozi prezentuju rezultate soptvenih istraživanja u okviru Društva mladih neurologa Srbije. Interesovanje za usmena izlaganja i ovaj put bilo je veliko, a kvalitet radova na zavidnom nivou. Na žalost, pre svega zbog vremenskih ograničenja, morala je da se napravi selekcija radova na osnovu apstrakata, tako da je u konačnom izboru petnaest najboljih izlaganja svrstano u dva mini simpozijuma.\nPrezentacije mladih neurologa su iz oblasti cerebrovaskularnih, neurodegnerativnih, neuromišićnih i demijelinacionih bolesti. Svoje radove izlagaće neurolozi iz Klinike za neurologiju KC Vojvodine, Klinike za neurologiju KC Srbije, Klinike za neurologiju KC Niš, Klinike za neurologiju KC Kragujevac i Medicinskog fakulteta Univerziteta u Banjoj Luci, Republika Srpska. Svakom od dve sesije mladih neurologa predsedavaju renomirani profesori zajedno sa mladim kolegama članovima Društva mladih neurologa Srbije.\nPored usmenih izlaganja, na X/XVI Kongresu neurologa Srbije po prvi put ćemo predstaviti stranog predavača na sesijama Društva mladih neurologa. Reč je o dr Fischer Urs Martina iz Švajcarske, koji se sa zadovoljstvom odazvao pozivu da održi predavanje iz oblasti cerebrovaskularnih bolesti.


Institucije BiH paralizovane korupcijom - Stanje sve gore, kriminalni trag vodi do samog vrha vlasti\nObjavio E.H Na Jan 28, 2021 0\nIndeks percepcije korupcije (Corruption Perception Index – CPI) “Transparency Internationala” za 2020., Bosnu i Hercegovinu svrstava među zemlje svijeta u kojima se stanje korupcije najviše pogoršava.\nKonstatujući pad BiH za 11 mjesta, indeks BiH rangira na 111. mjesto od 180 država, sa ocjenom 35 (skala od 0 -100), što je ujedno i najlošija ocjena od 2012., kada je BiH bila rangirana na 72. mjestu sa ocjenom 42, saopćeno je iz “Transparency Internationala” (TI).\n– BiH je najlošije pozicionirana u regionu zapadnog Balkana i dijeli mjesto sa Sjevernom Makedonijom. U regionu je nabolje pozicionirana Slovenija sa ocjenom 60, zatim Hrvatska 47, Crna Gora 45, Srbija 38 i Kosovo 36. Najbolje pozicionirane zemlje globalno na Indeksu percepcije korupcije poslovično su Danska, Novi Zeland, Finska i ostale zapadne zemlje s visokim stepenom demokratije. Začelje drže zemlje zahvaćene ratom, bezakonjem i diktaturom a ove godine to su Sirija, Somalija i Južni Sudan – navode iz TI-ja.\nKontekstualizirajući nalaze indeksa, pandemija virusa COVID 19, navode, bez sumnje je obilježila proteklu godinu ali i u potpunosti ogolila najmračnije lice korupcije, čiju cijenu građani nažalost plaćaju vlastitim životima.\n– Institucije paralizovane korupcijom, prioritet su stavile na beskrupuloznu pljačku javnih sredstava, na uštrb osiguranja adekvatne zdravstvene zaštite. Čitav period pandemije bio je obilježen netransparentim i nerazješnjenim nabavkama medicinske opreme. Ovi kao ni brojni drugi slučajevi korupcije u kojim kriminalni trag vodi do samog vrha vlasti, a koji su potresali BH javnost do danas nisu dobili epilog, što je dodatno urušilo ionako gotovo nepostojeći kredibilitet pravosuđa i povjerenje javnosti. Pravosuđe je umjesto beskompromisnog doprinosa rješavanju problema korupcije, postalo i samo gorući i najveći problem bh. društva. Politički instrumentalizovano, bez elementarne nezavisnosti i odgovornosti zahtijeva hitnu i dubinsku reformu temeljenu na provođenju detaljnih provjera svih nosilaca pravosudnih funkcija (vetting) kao prvi iskorak u borbi protiv korupcije – saopćeno je.\n– Odsustvo napretka i direktne blokade unapređenja zakonskog okvira za sprečavanje sukoba interesa, finansiranja političkih partija, zaštite zviždača, javnih nabavki samo potvrđuje potpunu zarobljenost države i institucionalnog okvira. Razmjere zarobljenosti države otvaraju pitanje legitimiteta vlasti u BiH, koji je dodatno derogiran sistemskim prevarama i odsustvom integriteta izbornog procesa. TI BiH je samo tokom prošle izborne kampanje dokumentovao preko 2.500 primjera otvorene zloupotrebe javnih resursa u kampanji – navode.\nIstiču da je posebno zabrinjavajuće stanje u Federaciji BiH, koja nije ni uspostavila Vladu nakon izbora prije dvije i po godine, Ustavni sud takođe nije popunjen, ne postoji zakonski okvir za zaštitu zviždača, a Zakon o sukobu interesa i Zakon o suzbijanju korupcije i organizovanog kriminala se ne provode, što sve ukupno stanje u ovom entitetu čini anarhičnim.\n– Zemlja već dugo ide u pogrešnom pravcu, ali pandemija COVID 19 i ekonomska kriza koja se javlja kao posljedica pandemije, u kombinaciji sa sve većim pogoršanjem nivoa korupcije mogu stvoriti vrlo zapaljivu smjesu koja BiH može uvesti u fazu visokog rizika od potpune paralize funkcionisanja institucija. U takvom kontekstu, sistematsko kršenje ljudskih prava, egzistencijalna neizvjesnost građana, kao i sama životna ugroženost zbog neadekvatne reakcije vlasti na zaštiti zdravlja stanovništva mogu voditi ka eskalaciji gnjeva među građanim – naglasio je Srđan Blagovčanin predsjedavajući Upravnog odbora TI BiH, na prezentaciji Indeksa.\nIz TI-ja navode da su političke partije nesumnjivo ključni protagonisti zarobljavanja države, pod vođstvom neprikosnovenih lidera u čijim rukama je koncentrisana stvarna moć, u potpunosti su ovladali javnim sektorom, podredivši ga vlastitim potrebama na uštrb javnog interesa.\n– Direktnu posljedicu duboko ukorijenjene korupcije, odnosno namjere da se po svaku cijeni spriječi razotkrivanje korupcije i pozivanje na odgovornost, predstavljaju učestala kršenja ljudskih prava, na šta ukazuju i međunarodni akteri, posebno u kontekstu restrikcije slobode okupljanja u Republici Srpskoj što je više puta pominjano i u izvještajima Evropske komisije. Erozija demokratskih standarda, gušenje slobode govora, stvaranje atmosfere netrpeljivosti za glasove kritike višegodišnji je trend u BiH – saopćeno je iz TI-ja.


BIHAĆ: Italijanska firma završava pregovore o pokretanju dijela proizvodnje Kombiteksa | Krupljani.BA\nBIHAĆ: Italijanska firma završava pregovore o pokretanju dijela proizvodnje Kombiteksa\nDanas je u Bihaću, Husein Rošić, premijer USK organizirao radni sastanak sa predstavnicima potencijalnih investitora, koje je predvodio Lodovico Camozzi, predsjednik Camozzi Industries na kojem se razgovaralo o aktivnostima koje bi vodile pokretanju proizvodnje u Kombiteksu. Sastanku su bili prisutni i resorni ministri u Vladi USK Asmir Crnkić i Jasmin Burnić, stečajni upravnik Kombiteksa Šefik Smlatić i Suvad Osmanagić, savjetnik premijera F BiH Fadila Novalića.\nPredstavnici Camozzi grupe, nakon izražene namjere da pokrenu proizvodnju u BiH, obišli su više potencijalnih lokacija u BiH ali su odlučili da to bude Bihać i Kombiteks.\n– Nas zanimaju samo dugoročne investicije a baziramo se na novim tehnologijama pa bi budući radnici prvo išli na obuku u Milano, kazali su potencijalni investitori.\n– Vlada F BiH već nekoliko mjeseci razgovora sa ovim investitorima u tekstilnu industriju. Kompanija Camozzi je jedna od najvećih u Italiji, koja u sastavu ima i proizvodnju mašina za tekstilnu industriju ali se bavi i tekstilnom industrijom. Mi ćemo omogućiti investitoru da otkupi zgrade poduzeća u stečaju, dati poticaje za nova zapošljavanje kroz program subvencioniranja doprinosa za zaposlene u prvoj godini poslovanja, poticaj u nižoj cijeni električne energijei slično, a investitor se obavezuje na ulaganje i zapošljavanje, kazao je savjetnik federalnog premijera Suvad Osmanagić.\n– Ovo bi mogla biti dobra priča, imamo šansu da pokrenemo fabriku, da se otvori nekoliko stotina radnih mjesta, a investitori su posebno zadovoljni tim što postoji iskusna radna snaga ali i saznanjem da Tehnički fakultet UNBI, Tekstilni odsjek školuje kvalitetne inžinjere koji bi mogli biti nosioci razvoja buduće firme i oživljavanja tekstilne industrije u ovoj regiji, ističe premijer USK Husein Rošić.


Predstavljanje prEUgovor Alarm izveštaja o stanju vladavine prava u Srbiji | EurActiv Srbija\nKonferencija "Predstavljanje prEUgovor Alarm izveštaja o stanju vladavine prava u Srbiji" u organizaciji Koalicije prEUgovor biće održana u četvrtak, 25. oktobra, u 11.00 u Medija centru (Terazije 3, Beograd).\nAlarm je nezavisni izveštaj o napretku Srbije u sprovođenju politika u oblastima pokrivenim poglavljima 23 i 24 pristupnih pregovora sa EU.\nTekuća godina je, čini se, prelomna za napredak Srbije na putu ka EU. EU Strategija proširenja na Zapadni Balkan najavila je moguć datum članstva Srbije i niz novih inicijativa za unapređenje vladavine prava. Ove godine u Srbiji vodi se debata o izmenama Ustava, kao preduslova za nezavisnost pravosuđa, a u toku je i usvajanje novih strateških dokumenata iz oblasti bezbednosti. Pored ovoga, očekuje se da do kraja ove godine Vlada Srbije usvoji revidirane verzije akcionih planova za poglavlja 23 i 24, što predstavlja pravi momenat da se ova dva strateška dokumenta suštinski izmene u cilju postizanja boljih reformskih rezultata.\nKonferencija je deo projekta "Nadzor javnih politika: prEUgovor prati reforme u poglavljima 23 i 24" koji finansira EU. Organizaciju konferencije podržala je i Ambasada Kraljevine Holandije, u okviru MATRA programa.\nKoalicija prEUgovor je mreža organizacija civilnog društva osnovana radi praćenja politika koje se odnose na pregovore o pristupanju Srbije EU, sa posebnim naglaskom na poglavlja 23 i 24. Cilj prEUgovora je da pomogne da se proces pridruživanja EU iskoristi za ostvarenje suštinskog napretka u daljoj demokratizaciji srpskog društva. Čine je ASTRA – Akcija protiv trgovine ljudima, Autonomni ženski centar (AŽC), Beogradski centar za bezbednosnu politiku (BCBP), Centar za istraživačko novinarstvo Srbije (CINS), Centar za primenjene evropske studije (CPES), Grupa 484 i Transparentnost Srbija (TS).


Delfini na pripremama širom Srbije - Utakmica.rs\n13.03.2016. | 15:56\nOd 21. marta do 1. aprila će vaterpolisti Srbije odraditi pripreme koje će biti izuzetno specifične jer će se odvijati u pet različitih mesta naše zemlje.\nPočetak turneje zakazan je za 21. mart kada će ekspedicija trenera Dejana Savića sa severa zemlje, iz Novog Sada, postepeno krenuti ka krajnjem jugu Srbije. Već 22. marta će vaterpolisti biti u Beogradu gde će građani moći da ih vide na bazenu “Vlaho Bata Orlić”.\nSreda, 23. mart, je dan posvećen jugu Srbije. Vaterpolo reprezentacija će posetiti Gračanicu a nakon toga se uputiti ka Nišu gde će obaviti javni trening i utakmicu. 25. marta će puleni Dejana Savića biti u Kragujevcu što je i poslednji grad na ovoj turneji vaterpolista.\nNakon 26. marta i povratka u Beograd, dva dana kasnije će zajedničkim snagama reprezentacije Australije i Srbije trenirati, a za poslednji dan ovog meseca je zakazana revijalna utakmica između tih nacionalnih timova.\nSlobodan Nikić će zbog obaveza u Turskoj izostati sa ovih priprema, a evo kojih se 28 imena našlo na spisku Savića: Branislav Mitrović, Gojko Pijetlović, Dimitrije Rističević, Lazar Dobožanov, Duško Pijetlović, Marko Manojlović, Nebojša Toholj, Nemanja Vico, Nemanja Ubović, Milan Aleksić, Nikola Jakšić, Sava Ranđelović, Radomir Drašović, Đorđe Vučinić, Vladan Mitrović, Andrija Prlainović, Stefan Mitrović, Strahinja Rašović, Ognjen Stojanović, Gavril Subotić, Filip Filipović, Viktor Rašović, Živko Gocić, Dragoljub Rogač, Filip Radojević, Nikola Lukić, Dušan Mandić, Draško Gogov.\nSelektor Dejan Savić je izjavio da je primaran cilj ovakvih priprema obilazak Srbije, kao i da se igrači i stručni štab zahvale što većem broju ljudi koji su ih bodrili. Dodao je da će igrači sa spiska biti podeljeni u dva tabora.